KUMITAT PERMANENTI DWAR IX-XOGĦOL TAL-KAMRA

Laqgħa Nru 27

L-Erbgħa, 11 ta' Marzu 2015

Stampat fl-Uffiċċju tal-Iskrivan

Prezz €2.50

Laqgħa Nru 27

L-Erbgħa, 11 ta' Marzu 2015

Il-Kumitat iltaqa' fil-Palazz, il-Belt Valletta, fis-6.45 p.m.

Il-Minuti tal-Laqgħa Nru 26, li saret fid19 ta' Jannar 2015, ġew ikkonfermati.

MR SPEAKER (Onor. Anġlu Farrugia): L-Onor.

DAVID AGIUS: Sur President, se nitkellem dwar il-Minuti; però, mhux biex issir korrezzjoni għalihom, imma dwar il-matters arising tagħhom.

Jien kont qajjimt punt dwar ir-rapporti tal-inkjesta interna li saret mill-Korp tal-Pulizija.

Kif qegħdin naraw minn dan li għandna quddiemna hawnhekk, aħna għandna wkoll mozzjoni li titlob biex ir-rapporti ta' żewġ inkjesti dwar l-operat tal-Pulizija jiġu ppubblikati.

Qed nirreferi għal Mozzjoni nru 174, imressqa mill-Onor.

Jason Azzopardi u mill-Onor.

Jien qed nitlob li dan ir-rapport jitqiegħed fuq il-Mejda tal-Kamra.

(Interruzzjonijiet) Le, għadu ma tpoġġiex.

MR SPEAKER: Dwar il-Minuti kif inhuma m'għandekx problema hux hekk?

Jiġifieri inti qed tagħmel mistoqsija fuq … (Interruzzjonijiet) Mela dik tiġi mal-items dwar ix-Xogħol tal-Kamra, tajjeb?

Il-Binja l-Ġdida tal-Parlament

MR SPEAKER Peress li hawnhekk qed nara liċ-Chairperson tal-GHRC, il-Korporazzjoni għarRiġenerazzjoni talPort ilKbir, nissuġġerixxi li ma niġux għax-xogħol tal-Kamra għalissa, u għalhekk insejjaħ mill-ewwel lil Dr Zrinzo Azzopardi biex jingħaqad magħna madwar il-Mejda ħalli jkun jista' jinforma lill-Kumitat fiex wasal ix-xogħol fuq il-binja l-ġdida tal-Parlament, kif ukoll iwieġeb mistoqsijiet, jekk ikun hemm, min-naħa tal-membri tal-Kumitat.

Hawn qbil?

Dr Azzopardi, nistiednek tingħaqad magħna biex, jekk jogħġbok, tilluminana u tagħti aktar informazzjoni lil dan il-Kumitat dwar fiex wasal ix-xogħol fil-binja l-ġdida tal-Parlament.

DR STEFAN ZRINZO AZZOPARDI (Chairman tal-GHRC): Sur President, bħal f'laqgħat oħrajn ħejjejna preżentazzjoni biex nispjegaw fiex jinsab ix-xogħol.

Bħala kumment ġenerali, nista' ngħid li l-binja f'ħafna mill-partijiet tagħha laħqet dak li wieħed jista' jsejjaħlu 'practical completion', fis-sens li l-bulk tax-xogħlijiet maġġuri hu lest.

Madankollu, bis-sofistikazzjonijiet, bid-disinn u bix-xogħol estensiv li kien hemm, bħalissa qed nagħmlu l-final checks, jiġifieri qegħdin fil-proċess ta' snagging, fejn wieħed ikun qed iħares lejn ċerti dettalji.

Il-preżentazzjoni qsamnieha sular sular, u se nibdew minn dak fejn se jkunu l-uffiċini okkupati mill-iSpeaker u l-istaff immedjat tiegħu.

Hemmhekk nistgħu ngħidu li x-xogħol huwa lest, ħlief għal xi affarijiet żgħar.

Fil-fatt, jekk wieħed jgħaddi għall-islide li jmiss jara li l-uffiċċju tal-iSpeaker huwa lest.

Barra minn hekk, il-kuntratturi diġà naddfu.

Bdejna b'dan l-uffiċċju biex inkunu bdejna mill-isbaħ parti tal-Parlament, u wkoll b'rispett lejn is-Sedja.

MR SPEAKER: Napprezza ħafna.

DR STEFAN ZRINZO AZZOPARDI: Fl-islide li jmiss naraw l-istat li tinsab fih il-kamra tal-kumitati li hemm fit-tielet sular.

Hawnhekk il-congress system diġà hija armata, imma s-siġġijiet ovvjament għadhom magħluqin biex nieħdu ħsiebhom.

Fil-fatt, dawn iż-żoni kollha qegħdin maqfulin u, biex wieħed jaċċessahom, irid jitlob permess.

Qed inżommu rekord ta' min qed jidħol fiż-żona mhux biss biex nevitaw li jkun daħal xi ħadd u jkun hemm il-ħsara, imma anke for security purposes.

L-unika biċċa xogħol li għad fadal f'dan il-livell tirrigwarda l-cameras, li se jeħlu meta jinqalgħu minn din is-sala li qegħdin fiha.

Dawn se jmorru fil-post meta jsir it-trasferiment tal-Parlament minn naħa għall-oħra.

Fl-islide li jmiss se naraw it-tieni sular, fejn hemm l-uffiċċju tal-Kap tal-Oppożizzjoni u numru ta' uffiċini għall-Ministri.

F'das-sular ħafna mill-ispazji ġew handed over lill-GHRC.

Hawnhekk ukoll qed nagħmlu l-isnagging.

Qed nagħmlu l-aħħar touch-ups, kif ukoll testing inġenerali tal-apparat; però, prattikament wieħed jista' jgħid li, anke f'dan il-livell, ix-xogħlijiet huma lesti, salv għal xi rqaqat żgħar li wieħed irid jibqa' jiċċekkja sakemm inkunu ċerti li x-xogħlijiet ikunu approvati mill-periti u mill-inġiniera li qed isegwu l-proġett.

Ninżlu issa sular aktar 'l isfel, u allura għall-ewwel sular fejn hemm l-uffiċċju tal-Prim Ministru, li nistgħu ngħidu jinsab fl-istess livell tat-tieni sular, jiġifieri m'hemmx xogħlijiet ta' barra minn hawn.

Fil-fatt, matul l-aħħar ġimgħa kien qed jinżebagħ mill-ġdid, għax ovvjament ikollok postijiet li jkunu ntlaqtu waqt xogħlijiet oħrajn.

Anke l-art, peress li hija parquet, saru diversi ħsarat matul ix-xogħol, iżda dawn daruhom il-kuntratturi.

Ovvjament, il-periti jkunu qegħdin jaraw il-progress f'aktar dettall, u xi kultant jidentifikaw xi affarijiet.

Però, kif għidt, dawn l-uffiċini ġew handed over u, bħala GHRC, issa għandna ċ-ċwievet f'idejna biex imbagħad nikkonsenjawhom lill-Iskrivan tal-Kamra.

Però, rrid ngħid li qegħdin inżommu rekord ta' kull min qed jidħol biex, anke jekk jidħol kuntrattur jagħmel xi xogħol, inkunu nafu ħalli, jekk jinqala' xi ħaġa, mhux kulħadd joqgħod iwaħħal f'kulħadd, għax kellna problemi simili matul il-proġett.

L-uffiċċju tal-Prim Ministru huwa identiku għal dak tal-Kap tal-Oppożizzjoni, jiġifieri hemm l-istess għamara, l-istess disinn u kollox l-istess.

Il-Board Room imbagħad – ta' isfel għadha mhijiex qiegħda in order – qiegħda biswit l-uffiċċju tal-Kap tal-Oppożizzjoni u hija kompluta bis-siġġijiet b'kollox, ready to operate.

Fil-fatt, utilizzajnieha għal xi contractors' meeting min-naħa tagħna.

Dawk is-siġġijiet għandhom garanzija ta' 50 sena –għall-inqas hekk hemm imwaħħal mas-siġġu!

Ngħaddu issa għall-ground floor.

Ovvjament, għadni qed nitkellem fuq l-Office Block.

Din hija żona li għad fadlilha daqsxejn aktar xogħol minn postijiet oħrajn, u għad fadal xi affarijiet li jrid jiġu armati.

Sal-lum stess kien hemm xi grilles tal-air conditioning fl-art li għad iridu jitwaħħlu.

Però, mill-iskadenzi li għandna, jidher li x-xogħol il-kbir – jiġifieri mhux l-irqaqat, imma x-xogħol maġġuri – sal-14 ta' Marzu se jkun lest, u jkun jifdal imbagħad l-affarijiet iż-żgħar.

Aħna qegħdin naraw li overall, salv il-kwestjoni tal-isnagging u tat-testing and commissioning, sat-23 ta' Marzu l-maġġoranza tal-kuntratturi se jkunu ħarġu mill-binja.

Fl-islide li jmiss, se naraw l-istat li jinsab fih il-Public Reception, jiġifieri minn fejn se jkunu qed jidħlu l-pubbliku u l-ġurnalisti.

Qed jidher daqsxejn diżordinat għal raġuni sempliċi: l-ewwel nett, il-counter tar-reception huwa mgħotti b'injam apposta biex ma ssirx ħsara, jiġifieri kemm jiżżarma dak l-injam, u joħroġ ir-reception desk kif diġà jidher fuq in-naħa tal-VIP reception.

F'dawk il-kaxxi ta' wara għad hemm xi loose furniture; imma, kif jitlestew l-affarijiet li hemm f'dak il-livell u jiġu żbarazzati, prattikament se jkun lest kollox.

Hemm parti li għadha miftuħa, jiġifieri dawn huma dak it-tip ta' xogħlijiet li għad fadal anke f'dan il-livell.

Aħna qegħdin naraw li matul il-ġimgħa d-dieħla, l-aktar l-aktar il-ġimgħa ta' wara , dawn ikunu kompluti.

Mil-livelli kollha, l-aktar spazju li nistgħu ngħidu li qiegħed fi stadju avvanzat – probabbli li wara t-23 ta' Marzu se jkun jista' jibda jilqa' n-nies fih – huwa l-lower ground floor.

Hawnhekk nixtieq niġbed l-attenzjoni dwar il-fatt li f'dawn l-aħħar jiem tkellimna ħafna mal-Iskrivan tal-Kamra dwar kif se jsir il-handing over biex parti mill-istaff ikun jista' jibda jutilizza dawn l-uffiċini.

Għaldaqstant, ngħid li dawn l-uffiċini huma lesti b'mod totali, ħlief għal xi rqaqat li jistgħu jinqalgħu, għax meta l-periti jagħmlu l-final inspections, jistgħu jindikaw xi affarijiet żgħar.

Ħaġa importanti wkoll hija li l-lifts huma ċertifikati u kollha jistgħu jintużaw b'mod regolari.

Is-slide li jmiss turi uffiċini f'dak li nsejħulu l-lower garden.

Dan qisu open plan maqsum f'numru ta' sections fejn inti għandek diversi work stations.

Meta l-istaff iġib il-computers, kulma jkun fadal il-plugging, u kollox jista' jaqbad mas-sistema tal-IT li diġà qiegħda tiġi ttestjata.

Imbagħad hemm il-lower basement.

Ovvjament, hemmhekk hemm il-qalb tax-xogħol kollu.

Hemmhekk għandek l-air conditioning, l-HVAC, l-electrical plant u x-xogħol kollu.

Dak huwa kollu tested, anzi nista' ngħid li ilu jsir testing għal diversi ġimgħat, speċjalment f'dak li għandu x'jaqsam mal-impjant tal-air conditioning.

Billi l-binja hija tad-daqs li hi, u għandek ukoll il-kwestjoni taċ-Chamber, ridna naċċertaw li s-sistema li se tintuża tkun tested fuq żmien twil.

Minn dak li għallimni l-Inġinier Joe Grech, li qed isegwi dan il-qasam għan-nom tal-GHRC, dan jgħodd għall-heating aktar milli għall-cooling.

Dan għal raġunijiet tekniċi li ma nafx nispjegahom.

Biex ngħidu hekk, qisek qed tagħmel stress test tas-sistema.

Apparti minn hekk, dan kien ferm importanti, anke minħabba l-mod kif inhi ddisinjata s-sistema u l-mod kif inhu channelled l-air conditioning – hemm ir-raised floor u l-gaps ta' bejn il-ħitan – li huwa parti integrali mill-istruttura nnifisha, speċjalment fiċ-Chamber.

Kien aktar importanti li naċċertaw li s-sistema fiċ-Chamber tkun up and running għaliex, jekk allaħares qatt ikun hemm xi problema maġġuri, ikun diffiċli ħafna biex wieħed jindirizzaha.

Fl-islide li jmiss se naraw parti mill-plant room.

Prattikament il-plant room huwa dak it-tunnel – hemm min jgħidlu train station, u hemm min jgħidlu l-Yellow Garage – li jibqa' dieħel sa taħt it-Teatru.

Dak l-ispazju huwa kompletament okkupat mill-impjanti kollha.

Interessanti wkoll li f'dak il-livell hemm impjant biex tintuża l-enerġija ġeotermika, li hija waħda mis-soluzzjonijiet li ġew addottati mill-inġiniera biex ikun hemm low carbon emission f'dan il-bini.

Wieħed mill-parametri li kien hemm meta ngħata l-brief kien li jkun hemm 80% reduction tas-CO2 f'din il-binja, u waħda mis-soluzzjonijiet għal dan kienet proprju l-geothermal system.

Immorru issa għall-binja li naħseb li hija l-focal point tal-ħidma tal-Parlament.

Se mmorru għan-naħa ta' fejn hemm iċ-Chamber u, bħalma għamilna fil-binja l-oħra, se nibdew mit-tielet sular fejn hemm l-ewwel parti tal-iStrangers' Gallery.

Nistgħu ngħidu li hawnhekk kollox ġie stallat.

Twaħħlu wkoll il-fire doors li ħadu aktar ħin minn dak mistenni.

Però, wieħed jista' jgħid li f'dan il-livell fadal biss it-tindif u xi affarijiet żgħar li forsi jistgħu jindikaw il-periti fl-aħħar spezzjonijiet li jagħmlu.

Fl-islide li jmiss, qegħdin naraw iċ-Chamber, jekk wieħed ikun dahru lejn l-iSpeaker u on the right-hand side facing the Strangers' Gallery.

Dan ir-ritratt ittieħed xi ġurnata jew jumejn ilu, għax illum tneħħa l-plastic li qed jgħatti dawk is-siġġijiet, kif ukoll dak li kien qed jgħatti s-siġġijiet l-oħrajn.

Jiġifieri, kieku kellna nerġgħu nieħdu ritratt aktar reċenti, id-dehra tkun naqra aħjar.

Infakkar li l-ewwel tier se jkun iddedikat lill-ġurnalisti, imbagħad dak li huwa stepped se jkun l-iStrangers' Gallery, u jkompli bl-istess mod in-naħa l-oħra.

Jekk imorru fuq is-second floor, nistgħu ngħidu li qegħdin fl-istess sitwazzjoni tat-tielet sular.

Fil-gallarija ddedikata għall-media, kollox huwa tested u tħaddmu l-affarijiet kollha, għalkemm il-focal point tibqa' l-kwestjoni tat-testing and commissioning tal-congress system li se tkun qed tintuża waqt is-seduti.

Però dik niġi għaliha meta ninżlu sular iktar 'l isfel.

Niġi għar-ritratt li jmiss.

Dan huwa l-ewwel sular.

Fil-fatt, għajr li jitneħħew xi affarijiet li kienu għadhom qegħdin jintużaw biex jitlestew ix-xogħlijiet, dak li kellu jitlesta skont id-disinn huwa lest.

L-istess il-lifts.

Li fadal xi affarijiet relattivament żgħar.

Pereżempju, xħin kont hemmhekk illum kien għad hemm xi track lights li ma kenux qed jiffunzjonaw, u dan hu xogħol li la jaqla' konfużjoni kbira … però xorta waħda jieħu l-ħin tiegħu given il-mod kif ġie ddisinjat dan il-proġett u d-diffikultajiet kollha biex tilħaq ċerti postijiet.

Għal dak li huwa ċ-Chamber, nistgħu ngħidu li l-attenzjoni kollha issa hija ffokata fuq it-testing and commissioning tal-congress system.

Dwar din is-sistema kellna ħafna diskussjonijiet fl-aħħar ġranet, anke mas-Sur Scicluna li, min-naħa tiegħu, elenka numru ta' affarijiet li jien ninsab infurmat li qegħdin jiġu indirizzati min-naħa tal-kuntrattur, li f'dan il-każ huwa Telmaco.

Bejn il-mod kif jaħdem il-Parlament illum u s-sistema li ġiet ordnata mingħand it-Telmaco hemm differenzi teknoloġiċi kbar u, minn dak li jirriżulta, min se jkun qed iħaddem is-sistema żgur li se jkollu bżonn ta' aktar taħriġ.

Il-bidla tolqot mhux biss lil min iħaddem is-sistema, fis-sens li jrid jieħu ħsieb is-sound u jixgħel il-microphones u jitfihom, imma tolqot ukoll lill-parlamentari li se jkunu qegħdin jużaw din il-binja ġdida.

Dan għax hemm użu akbar ta' teknoloġija.

Pereżempju, kull deputat se jkollu card li permezz tagħha se jindika l-preżenza tiegħu fiċ-Chamber.

Biex iħaddem il-microphone jrid jinserixxi din l-istess card f'dak l-apparat li se jkollu quddiemu u, minn hemmhekk, is-sistema se tidentifika li quddiemha għandha lill-Onorevoli "X" jew lill-Onorevoli "Y".

Is-sistema hija integrata b'tali mod li, meta deputat iqum jitkellem minn post partikolari, peress li jkun daħħal il-card tiegħu fl-apparat ta' dak il-post partikolari, fuq l-iscreen se jiġi jidher ismu.

Dwar dan il-punt iddiskutejna fit-tul mas-Sur Scicluna, għax kien hemm żewġ għażliet.

L-ewwel għażla kienet li kulħadd ikollu l-post fiss tiegħu: però, jidher li fil-Parlament hawn tradizzjoni li kulħadd jibdel postu, u allura jekk xi ħadd iqum jitkellem minn post ħaddieħor, jista' jagħti l-każ li jitla' isem ħaddieħor fuq l-iscreen.

Il-card system se tkun ukoll importanti biex wieħed jidħol fil-Parlament.

Minn kif spjegali s-Sur Scicluna, apparti min se jkun fil-Control Room, naħseb li anke l-parlamentari nnifishom iridu jidraw is-sistema biex l-apparat li nxtara jintuża bl-aħjar mod.

Kif qed ifakkarni s-Sur Chris Paris, dik il-card tista' tintuża wkoll f'każ li s-sistema tal-votazzjoni fil-Parlament tiġi mibdula għal waħda elettronika, kif isir f'parlamenti ta' pajjiżi oħrajn.

Qed nagħmel referenza għal dan kollu għax naħseb li, lil hinn mix-xogħol tal-kuntratturi li kif semmejt huwa verament fi stadju finali, u qegħdin naraw li sat-23 ta' Marzu l-bulk tal-ħaddiema tal-kuntratturi se jkunu ħarġu, se jkun hemm bżonn ta' żmien għal dawn it-teknikalitajiet.

Hawn qed nirranġaw l-affarijiet anke grazzi għall-feedback li tana s-Sur Scicluna.

Wara kollox, naħseb li f'dan l-istadju aktar ma nitkellmu mal-end user aktar aħjar għax, fl-aħħar mill-aħħar, irridu nassiguraw li l-end user jieħu dak li kien imwiegħed mill-kuntratturi, kif ukoll jieħu dak li għandu bżonn.

Kien hemm terms of reference, u aħna rridu naċċertaw li l-kuntratturi tawna dak li nxtara skont it-terms of reference, biex naċċertaw li dak li kien ġie ordnat, ġie fil-fatt ikkonsenjat.

Aktar minn hekk, irridu naċċertaw li l-end user jieħu dak li għandu bżonn.

Naħseb li dan nistgħu naċċertawh biss jekk se nipprovaw kemm jista' jkun dan l-apparat.

F'dawn l-aħħar ġranet, parti mill-istaff tal-Parlament, flimkien mas-Sur Scicluna, għamlu diversi sessjonijiet jitkellmu mal-uffiċjali ta' Telmaco u, minn dawn is-sessjonijiet, ħarġu diversi punti fejn hemm bżonn li wieħed jagħmel titjib fuq is-sistemi li qegħdin jiġu ppreżentati.

Fil-fatt, sa ftit tal-ħin ilu konna qegħdin nitkellmu mas-Sur Scicluna, kif ukoll mas-Sur Jonathan Mizzi, li kontinwament ikun preżenti on site, flimkien mal-Inġ.

Joe Grech u man-nies tagħna, biex naraw li nilħqu t-targets li hemm bżonn.

Jista' jagħti l-każ li jkun hemm bżonn ta' xi software li jilqa' għal ċerti challenges li hemm fis-sistema kif inhi llum, mhux biss biex ikollna performance aħjar, imma anke performance aktar komda għal min se jkun qed jopera s-sistema.

Peress li llum naħdmu bit-touch screens aktar milli bil-buttuni tradizzjonali, jista' jagħti l-każ li jkollok bżonn software li jiffaċilita l-affarijiet.

Fil-fatt, is-Sur Scicluna ssolleva xi punti importanti, fosthom kif jaħdem il-Parlament waqt il-ħin tal-mistoqsijiet, fejn inti se jkollok nies li mhumiex booked li se jitkellmu, imma jkollok min iqum jitkellem b'mod aktar sporadiku u spontanju.

Is-sistema forsi ma kenitx biżżejjed aġli li taqleb minn post għal ieħor; allura, flimkien ma' dawn il-kuntratturi, rajna kif din il-problema tista' tiġi indirizzata, u għalhekk jidher li hemm soluzzjoni at hand.

Mela, kif kont qed ngħid, biex inkunu ċerti li meta dan il-Parlament imur live, l-affarijiet ikunu qegħdin jaħdmu mija fil-mija, naħseb irid ikun hemm żmien adegwat biex min se jopera jingħata t-taħriġ u jħossu komdu u konvint mas-sistema.

L-istess min se jkun qed jitkellem fil-Parlament, dan irid jidra kif se taħdem is-sistema.

F'kollox hekk meta taqleb minn sistema għal oħra; naħseb li dejjem ikun iż-żmien ta' learning curve.

Dan mhuwiex rocket science, però naħseb li xorta wieħed irid jgħaddi minn dak iż-żmien, u allura lil hinn mix-xogħol tal-kuntratturi.

Naħseb li qegħdin f'dik il-fażi importanti tal-handing over, fejn l-istaff ikollu ċ-ċans jidħol fil-binja b'mod komdu.

Dan apparti ċ-ċans li nibdew nużaw is-sistemi biex naraw li kollox qiegħed jaħdem ħalli, jekk jirriżulta xi ħaġa li s'issa ma rriżultatx, toħroġ qabel ma l-Parlament jibda jaħdem hemmhekk.

Apparti minn hekk, hemm il-kwestjoni tal-aħjar użu possibbli taċ-Chamber.

Naħseb li hemmhekk wieħed irid jevalwa sewwa kif se jkun qed isir dan il-handing over.

Nista' ngħid li diġà bdejna bil-mod; però aħna qegħdin nissuġġerixxu li nkunu għamilna dak it-testing u dawk it-trial runs bl-aktar mod estensiv biex inkunu ċerti li, once li l-Parlament qed jaħdem minn hemmhekk, kollox jimxi skont kif maħsub.

Iż-żewġ slides li jmiss huma perspettivi differenti taċ-Chamber.

Irrid niġbed l-attenzjoni li fuq iż-żewġ naħat tal-Kamra, għalkemm mal-art hemm il-mekkaniżmu biex jeħel siġġu ieħor, dan is-siġġu ma twaħħalx.

Ir-raġuni hija li, jekk xi darba jkollna persuna li jkollha problemi ta' mobbiltà jew diżabilità, u allura jkollha bżonn wheelchair, din xorta jkollha aċċess għaċ-Chamber.

Qed insemmiha din għax rajt xi kummenti f'dan is-sens.

Jekk immorru livell aktar 'l isfel għall-ground floor level, nista' ngħid li l-punt minn fejn se jkunu qegħdin jidħlu d-deputati lest.

Ir-ritratt li se naraw fl-islide ta' wara juri xi ħaġa kif kienet madwar jumejn ilu, però li llum hija cleared.

Hemmhekk hemm kollox stallat.

Ftit affarijiet żgħar għad fadal jitwaħħlu.

Jiġifieri, ix-xogħol li għad fadal huwa aktar biex naċċertaw il-funzjoni tal-Parlament.

Rigward iċ-challenges li semmejna d-darbtejn li ġejna quddiem dan il-Kumitat b'rabta mal-kwestjoni tal-ġebla u ma' diffikultajiet fid-disinn, naħseb li dawk għelibniehom kollha, u l-proġett twassal lejn l-aħħar.

Ġustament, il-periti qegħdin jispezzjonaw kullimkien biex jaraw li dak kollu li kellu jsir, attwalment sar.

Fejn hemm difetti qegħdin jiġu identifikati biex imbagħad isir l-isnagging process.

Għaldaqstant issa naħseb li l-focus aktar se jmur fuq il-kwestjoni tal-handing over, u – jekk tippermettuli – hawnhekk insemmi żewġ affarijiet importanti ħafna.

L-ewwel nett, irid ikun hemm deċiżjoni min-naħa tal-Uffiċċju tal-iSpeaker dwar meta l-kuntrattur tal-HOR se jibda jieħu over it-tindif tal-binja biex nagħtu tindifa tal-aħħar qabel jidħlu n-nies.

Is-Sur Scicluna diġà tana indikazzjoni meta se ssir; però, dik hija xi ħaġa li taqa' strettament taħt l-Uffiċċju tal-iSpeaker.

Xi ħaġa oħra importanti ħafna, fil-fehma tagħna, hija l-kwestjoni tas-sigurtà.

Bħalissa, il-binja għandha security kif dejjem kellha matul il-proġett: hemm security minn kumpanija tas-security, u hemm numru ta' security officers detailed mill-Ministeru tat-Trasport u l-Infrastruttura.

Però din hija security għall-building site, u għalhekk hija differenti minn security ta' meta l-Parlament jibda jiffunzjona.

Hawn irrid insemmi u nirringrazzja lill-Pulizija li, f'dawn l-aħħar xhur, anke żiedu n-numru ta' rondi u patrols, dejjem minn barra, għaliex naħseb it's only fair li f'dak il-post ikun hemm aktar attenzjoni.

Mela, waħda mill-affarijiet importanti li l-Parlament irid jibda jieħu over hija l-kwestjoni tas-sigurtà.

Dan anke sabiex aħna nkunu nafu kemm se nestendu ż-żmien lill-kuntrattur li qed jieħu ħsieb is-security, kif ukoll biex inkunu nafu jekk għandhomx jiġu dettaljati aktar is-security min-naħa tal-Ministeru.

Dan oltre l-fatt li, meta binja se tibda tużaha bħala Parlament, nemmen li jrid ikun hemm livell ta' sigurtà aktar adegwat.

(Interruzzjonijiet)

Il-cameras diġà qegħdin hemmhekk.

Mil-lat ta' teknoloġija, kollox jinsab f'postu.

Però, having said that, naħsbu li jrid ikollok il-viżibilità.

Ma ninsewx li l-binja ġiet iddisinjata b'mod li tkun miftuħa mad-dawra kollha, jiġifieri hemm diversi issues ta' sigurtà li wieħed ...

MR SPEAKER: Dik issa niġu għaliha għax għandi laqgħat mal-Kummissarju ...

DR STEFAN ZRINZO AZZOPARDI: I'm highlighting it għax inħossni obbligat li nagħmel dan.

Dik aħna rridu niddeċiedu fuqha.

DR STEFAN ZRINZO AZZOPARDI: Imbagħad, minn hemmhekk wieħed irid ifassal pjan ta' migration.

Kif diġà għedt, is-Sur Scicluna diġà tana indikazzjoni li jista' jkun li, fil-livell minus 1, jiġifieri fil-lower garden, jibdew deħlin xi ħaddiema tal-Parlament; però, ovvjament, biex isir il-handing over żona żona lill-Uffiċċju tal-iSpeaker, irid ikun hemm proċess fejn wieħed jifhem x'għadu fir-responsabilità tal-GHRC, x'qed jaqa' fir-responsabilità tal-Uffiċċju tal-iSpeaker, u jekk hemmx xi esiġenzi jew nuqqasijiet għax, wara kollox, wieħed mill-aktar rwoli importanti tagħna huwa li jiġi delivered dak li ġie ordnat.

Xi ħaġa li għalija hija importanti ħafna hija l-kwestjoni tal-building certification.

Aħna jrid ikollna firma mingħand il-periti li dak li nbena huwa sigur.

Bħalissa għandna persuna mill-GHRC li qed tiġri wara din iċ-ċertifikazzjoni li hija importanti ħafna, u … (Interruzzjonijiet)

DAVID AGIUS: Ma niflaħhomx dawn l-affarijiet, imma se jkolli ngħidlek!

DR STEFAN ZRINZO AZZOPARDI: Għidli, Onor. Agius.

DAVID AGIUS: Għadni kif ġejt infurmat li r-ritratti tagħna diġà qegħdin għand il-media.

Qed jidhru fuq tvm.com.mt.

MR SPEAKER: Din il-laqgħa qiegħda live.

DAVID AGIUS: Ir-ritratti qegħdin on site.

Dan mhux rispett.

DR STEFAN ZRINZO AZZOPARDI: Jien ma nafx x'ġie ċċirkolat.

Jien ma ċċirkolajt xejn.

Onor. Agius, nixtieq ngħidlek ukoll li kien hemm xi ritratti …

DAVID AGIUS: Qed nirreferi għar-ritratti li qegħdin naraw issa hawnhekk – jien m'iniex iblah – l-Uffiċċju tal-iSpeaker, li huwa l-istess ritratt bħal dan li qegħdin naraw issa.

Għadna lanqas spiċċajna l-presentation, u diġà qiegħed fuq tvm.com.mt!

DR STEFAN ZRINZO AZZOPARDI: Jien ġejt bil-preżentazzjoni ...

DAVID AGIUS: M'hawn ħadd minn tat-TVM hawnhekk.

Diġà għandhom ir-rapport ta' x'jgħidu lilna.

Tista' tarah.

MR SPEAKER: Jien li qed ngħid hu li dan huwa video streamed.

DAVID AGIUS: Le, m'għandux x'jaqsam mal-video streaming; naf x'inhi d-differenza bejn video stream u li jkollok ir-ritratt proprju!

Dawn għandhom ir-ritratti proprji li qegħdin naraw issa aħna.

DR STEFAN ZRINZO AZZOPARDI: Jien naf li r-ritratti diġà ġew iċċirkolati qabel lill-media, imma ...

DAVID AGIUS: L-istess għaxra li ppreżentajt jien?

DR STEFAN ZRINZO AZZOPARDI: Onor. Agius, aħna qegħdin hawnhekk nagħmlu l-preżentazzjoni ...

MR SPEAKER: Onor. Agius, għamilt sew li qajjimtha.

Dr Zrinzo Azzopardi, jimporta tlesti għax għandi x-xogħol?!

DR STEFAN ZRINZO AZZOPARDI: Kif kont qed ngħid, l-aħħar punt tiegħi huwa fuq is-certification li għalina hija importanti ħafna.

U l-aħħar ħaġa li nixtiequ nissuġġerixxu hi li jiġu organizzati familiarization visits, anke għall-Membri Parlamentari.

Nissuġġerixxu li dawn jiġu organizzati min-naħa tas-Sur Scicluna, u bażikament hemmhekk nintroduċu lill-Membri Parlamentari għal din il-binja, biex wieħed jifhem aħjar il-mod kif dan il-bini se jkun qed jaħdem, u anke jkollhom l-opportunità jaraw kif se titħaddem il-binja, filwaqt li jingħata t-taħriġ kollu meħtieġ kif kont qed nispjega aktar kmieni.

MR SPEAKER: Grazzi.

Nixtieq nagħmel xi osservazzjonijiet.

Rigward is-sigurtà – li għamilt sew li qajjimtha – diġà kelli laqgħat mal-Kummissarju tal-Pulizija biex ikun hemm sistema ta' sigurtà organizzata mill-Pulizija fuq il-mudell tal-House of Commons.

Reċentement, jien kont mistieden biex immur il-House of Commons fuq xogħol, u rajt li hemmhekk il-Pulizija għandhom is-sistema tagħhom kif iżommu l-Parlament fool proof.

Aħna se nimxu fuq dak il-mudell.

Tagħna huwa differenti minn dak tal-House of Commons għax dan huwa miftuħ, qiegħed litteralment fuq il-kolonni, u allura s-sigurtà wieħed irid jaħseb aktar fuqha.

Fil-fatt, kellna laqgħa on site mal-Kummissarju u mad-Deputat Kummissarju, is-Sur Andrew Seychell, u ma' delegazzjoni mmexxija mill-istaff.

Ħdimna fuq mudelli, u we are exchanging these models: però, id-deċiżjoni hija li s-sigurtà titmexxa mill-Pulizija.

Qegħdin nitkellmu fuq il-Parlament, li huwa l-ogħla istituzzjoni tal-pajjiż, u rridu nfornuh tajjeb bis-sigurtà.

Il-binja hija kif inhi llum u fiha se ngħixu, jiġifieri security-wise hija dik.

Dwar il-congress system, diġà tkellimna mal-Kummissarju, u hemm ftehim fuq kif se naħdmu.

Jien kif ikolli l-mudelli ppreparati ninforma lil kulħadd.

Li rridu naqblu żgur hu li ma nistgħux naħdmu b'żewġ suldati jew tlieta.

DAVID AGIUS: Aħna għadna ma qbilniex fuq security, hux hekk?

MR SPEAKER: Jien qed nissuġġerixxi.

Issa jekk għandek xi ħsebijiet oħra ...

DAVID AGIUS: Il-Kumitat għadu ma qabilx fuq din.

Anzi, l-aħħar darba li tkellimna dwar security konna qed nitkellmu fuq l-Armata.

DAVID AGIUS: Jekk ikun hemm il-qbil, nistgħu nibdlu.

MR SPEAKER: Għalija mhux problema.

X'tiddeċiedu intom jien nagħmel.

Però, issa qegħdin nitkellmu fuq security ta' binja differenti milli kellna.

L-Onor.

David Agius għandu raġun jgħid li semmejna l-Armata; però, l-Iskrivan tal-Kamra qed ifakkarni li meta tkellimna mal-Armata rrifjutaw li jidħlu għas-security tal-Parlament.

DAVID AGIUS: Din xi ħaġa li ma nafux.

MR SPEAKER: Ma ġara xejn.

M'għandniex għalfejn nagħmlu storbju fuqha.

Irid ikollna s-sigurtà, jiġifieri 'l hemm jew 'l hawn irridu niddeċiedu.

Ħalli issa niġu għall-oħra.

Dwar il-kwestjoni tal-congress system hemm xi problemi, però dawn qed jiġu indirizzati.

Irid ikun hemm workable solution għaliex jien ma nistax inkun qed nippresjedi l-Kamra u jkolli problema bid-delay.

Bħala staff jidher li se nibdew nimxu fis-27 ta' Marzu.

Parti mill-istaff se jimxi biex nibdew nagħmlu migration, u ċertament din trid issir in stages.

Dwar il-familiarisation visits, ovvjament se nieħu ħsieb jien li nara li kulħadd ikollu l-ħin jara kif taħdem is-sistema, għax hija sistema li rridu nidraw naħdmu biha flimkien.

Dawn mhumiex affarijiet ta' ġurnata jew tnejn għax qegħdin nitkellmu fuq il-ġimgħat li ġejjin.

Irid ikollna sigurtà fil-binja, u l-Membri Parlamentari jridu jiddeċiedu kif se naħdmu.

Żgur li l-binja ma tistax tiffunzjona mingħajr ma jkun hemm a very good security, mhux permezz ta' security privati, imma permezz ta' security eżekuttiv, jiġifieri li, meta jinqala' xi ħaġa, għandek biex taħdem.

Qegħdin nitkellmu fuq binja miftuħa bil-problemi kollha li jista' jkollha.

Min-naħa tiegħi, sal-aħħar ta' Marzu jidher li kulħadd se jkun jista' joħroġ mill-Palazz.

Jiġifieri, qegħdin nitkellmu bejn ġimagħtejn u xahar ieħor biex inkunu qegħdin hemmhekk, u allura qegħdin għall-aħħar ta' April, bidu ta' Mejju.

DR STEFAN ZRINZO AZZOPARDI: Biex wieħed ikun ultra ċert, irid jikkonsidra li l-ewwel ġimgħa għandek parti sostanzjali minnha fejn kulħadd se jkun wieqaf għax għandek l-Għid.

Minn hemm 'il quddiem, però, naħseb li jkollok żmien biżżejjed biex wieħed jagħmel dak it-testing.

Madankollu, il-focus ewlieni tagħna huwa li the big works ikunu out of the way, u aħna nkunu qegħdin induru litteralment mad-dettall u, kif għedt, l-attenzjoni tkun speċifikament biex naċċertaw li l-ħteġijiet tal-end user ikunu indirizzati kollha.

MR SPEAKER: Għall-benefiċċju tal-Kumitat, irrid ngħid li l-istaff kuljum qed jaħdem biex il-problemi jiġu indirizzati għax, ovvjament, aħna ridna narawhom dawn għax aħna għandna din ir-responsabilità.

Però, hemm ċerti problemi, u dawn qed jiġu indirizzati.

Issa nitlob lill-Membri Parlamentari jagħmlu l-mistoqsijiet tagħhom.

L-Onor.

DEBORAH SCHEMBRI: Tkellimna fuq problemi fuq il-congress system u tkellimna fuq delays.

Hemm xi problemi oħrajn barra delays?

DR STEFAN ZRINZO AZZOPARDI: Rigward il-congress system, l-aktar ħaġa li kienet qiegħda tinkwieta lill-Iskrivan tal-Kamra kienet il-mod kif topera din il-congress system.

Ħalli nispjega ftit fuq fuq.

Biex l-operatur jagħżel lill-Onor.

Agius, pereżempju, li se jqum jagħmel mistoqsija parlamentari, irid jidħol fi screen u jagħżel ismu.

Dan huwa proċess li jieħu ftit tas-sekondi.

Issa, fil-Question Time jista' jkollok interchanges b'mod aktar spissi, fejn deputat jagħmel mistoqsija supplimentari, imbagħad iqum jirrispondi l-Ministru, u jista' jkollok dibattitu f'dak is-sens.

Għal dan il-għan, trid sistema fejn il-microphones jiġu mixgħula u mitfija b'aktar ħeffa.

Dan il-punt ġie spjegat b'mod ċarissimu, kemm bil-kitba u anke permezz ta' laqgħat.

Hawn preżenti hawn is-Sur Joe Grech, li huwa l-persuna teknika li qed tara din il-problema, flimkien mas-Sur Ray Scicluna u anke man-nies ta' Telmaco.

Ġie identifikat software partikolari biex tingħeleb dik is-sitwazzjoni, u allura se niffaċilitaw aktar l-affarijiet.

Bħala sistema kif qiegħda taħdem, fis-sens jekk is-sound jinstemax tajjeb, jekk iżarżarx eċċ., dak jidher li kollox ġie sorvolat.

Aktar qed naraw id-dettall minħabba s-sofistikazzjoni tas-sistema stess.

DEBORAH SCHEMBRI: Ingħad li se nkunu qegħdin indaħħlu l-card fis-sistema.

X'jiġri jekk xi ħadd jinsa l-card?

Fil-Council of Europe wkoll għandna sistema ta' card u, jekk inti tinsa l-card – li kemm-il darba ġratli ...

MR SPEAKER: Onor. Schembri, aħna se jkollna l-istess sistema.

DEBORAH SCHEMRI: Jiġifieri, ikun hemm spare u jagħmillek waħda dak il-ħin?

DR STEFAN ZRINZO AZZOPARDI: Hemm ukoll spares.

Mhux se tkun bħalma hi l-Cashlink, pereżempju, li jekk ma tkunx l-istess, ma tagħtikx il-flus.

DEBORAH SCHEMBRI: Jien just biex nassigura ruħi.

Naf għax kemm-il darba ninsewha, u kemm-il darba jagħtuna waħda extra, u naf li qegħdin timxu fuq dik is-sistema.

DR STEFAN ZRINZO AZZOPARDI: Però, il-cards kollha huma personalized bir-ritratt.

DEBORAH SCHEMBRI: Kollox sew, l-aqwa li jaħdmu.

Meta aħna niddeċiedu li rridu nibdew nivvotaw bis-sistema tal-card, din se tkun sempliċement deċiżjoni tal-House Business Committee jew tkun trid issir xi ħaġa oħra?

DR STEFAN ZRINZO AZZOPARDI: Is-sistema hija propensa li jkun hemm vot b'mod elettroniku; però, meta tintuża jew le hija xi ħaġa fid-diskrezzjoni ta' dan il-Kumitat.

MR SPEAKER: Għalissa mhux se tkun qed tintuża għal dan l-iskop.

DR STEFAN ZRINZO AZZOPARDI: Li forsi hemm bżonn huwa li min se jopera s-sistema jkun imħarreġ kif se jaħdem l-electronic voting.

DEBORAH SCHEMBRI: Hemm il-faċilità li jkun hemm translation?

DR STEFAN ZRINZO AZZOPARDI: Iva, hemm translation facilities estensivi, li qegħdin fil-lower ground floor.

Hemm għal erba' postijiet għaliex, oriġinarjament, il-kamra tal-kumitat li hemm fil-livell minus 1 level kienet maħsuba għall-Foreign Affairs Commitee, u allura kienet saret it-translation booth hemmhekk.

Però, jekk ikollok bżonn minn postijiet oħrajn, xorta tista' tintuża.

DEBORAH SCHEMBRI: Konna tkellimna fuq book rest.

Ġie deċiż liema tip ta' book rest issir?

DR STEFAN ZRINZO AZZOPARDI: Iva, u saret.

L-Onor.

Schembri qed tagħmel referenza għall-modifika li saret fl-imwejjed minħabba l-kwestjoni tad-distanza.

Is-sistema li adotta l-uffiċċju ta' Renzo Piano kienet dik fejn l-imwejjed, apparti li ġew ftit imċekkna għall-finijiet ta' aktar spazju għal min iqum bilwieqfa jitkellem, they flap over biex tiżdied id-distanza bejn is-siġġu u l-mejda nnifisha.

Għalhekk, kienu ntbagħtu l-imwejjed lura l-Italja, u reġgħu ġew lura Malta.

L-unika ħaġa li għad fadal issir hija li l-parti li tintlewa ʼl fuq; din se tinkesa b'ġilda u qed jitwaħħlu bħalissa.

Jekk imbagħad tkun trid, l-usher tal-Kamra jista' jagħtik leġiju u twaħħlu quddiemek biex inti jkollok il-karti aktar qrib tiegħek.

Però, din hija xi ħaġa li jekk inti tixtieq, u mhijiex xi ħaġa li tibqa' hemmhekk.

DEBORAH SCHEMBRI: Darba konna tkellimna fuq post biex ikun hemm librerija.

Għadu hemm dan il-ħsieb?

DR STEFAN ZRINZO AZZOPARDI: Iva, f'dan l-istadju dik il-parti tal-Parlament għadha ma ġietx żviluppata.

Reċentement, għamilna meeting estensiv mal-Iskrivan tal-Kamra fejn rajna t-terms of reference mill-ġdid ta' dak li hu meħtieġ u, kif inkunu għalaqna x-xogħlijiet, nitilqu bid-disinn u l-procurement procedures kollha biex immexxu fuq dik il-parti tal-parlament ukoll.

Fil-frattemp, il-librerija se tibqa' fil-Palazz.

DEBORAH SCHEMBRI: Naf li kontu għidtulna li se jkollna coffee machines wara l-plenarja, imma konna għidna li l-parti li bħalissa se tkun qed tintuża għal xi ħaġa oħra ʼil quddiem se tinbidel f'cafeteria.

Għad hemm dan il-ħsieb?

DR STEFAN ZRINZO AZZOPARDI: S'issa għadna ma identifikajniex area li se tintuża bħala cafeteria; però, f'parti mid-diskussjonijiet li għamilna relatati mal-iżvilupp tat-train station, hemm ukoll il-possibiltà li wieħed jaħseb għal xi ħaġa simili hemmhekk.

DEBORAH SCHEMBRI: U dwar il-kwestjoni tal-parking?

MR SPEAKER: Fuq tal-parking għadna għaddejjin b'diskussjonijiet.

Jien qed ninsisti li jkollna kemm il-parkeġġ tas-Central Bank, kif ukoll il-parkeġġ l-ieħor li qiegħed kif toħroġ.

Għad m'għandix is-soluzzjoni finali; imma, kif ikolli, se ninfurmak.

DR STEFAN ZRINZO AZZOPARDI: Dik hija xi ħaġa li qed tiġi segwita ma' Transport Malta.

DEBORAH SCHEMBRI: Il-parking tal-Membri Parlamentari se jkun għall-Membri Parlamentari biss?

Qed nistaqsi għaliex dejjem insib problema, niġi fi xħin niġi.

MR SPEAKER: Qabel ma niddiskutu l-parking, Onor. Schembri, baqagħlek xi mistoqsijiet oħra fuq il-presentation?

MR SPEAKER: Għax dik hija xi ħaġa li se nitkellmu fuqha.

L-Onor.

DAVID AGIUS: Grazzi ħafna u napprezza.

Jiddispjaċini li kelli nqajjem il-punt li l-presentation tagħkom spiċċat għand il-media, però dan għalija mhuwiex aċċettabbli.

Nispera li ssiru tafu u tgħidulna kif din il-presentation diġà kienet għand it-TVM qabel ma spiċċajnieha hawnhekk.

Sur President, nixtieqek tieħu azzjoni fuq din għaliex naħseb li din hija kwestjoni ta' rispett lejn din il-Kamra.

Jien m'għandix problema li tagħtu kollox lill-media għax hawnhekk qegħdin live stream, imma mhux qabel ma tiġi għand il-Kumitat.

It-tieni xtaqt inkun naf jekk il-live streaming, kemm tal-kmamar tal-kumitati kif ukoll taċ-Chamber, ġiex ippruvat.

DR STEFAN ZRINZO AZZOPARDI: Infurmat li l-live streaming ġie ppruvat.

Infurmat ukoll li anke saru diskussjonijiet dwar kif se jkun qed jitmexxa ʼl quddiem anke fuq livell ta' televixin.

DAVID AGIUS: Jiġifieri, ipprovajna ċ-Chamber mal-kumpaniji li se jxandru?

DR STEFAN ZRINZO AZZOPARDI: Li naf hu li għaddejjin diskussjonijiet f'dak is-sens.

Cameras hemm, u bħala streaming qed jaħdem kollox.

Minn hemmhekk ʼil barra huwa beyond our remit; però, teknikament, bħala streaming kollox qed jaħdem.

MR SPEAKER: Dik hija xi ħaġa kummerċjalment sensittiva; però, niġu għaliha.

DAVID AGIUS: Iva, dik issa narawha.

Il-bqija, il-live streaming u t-televixin huma concurrent?

Ġew ipprovati?

Jiġifieri, inti dak li qed tara fuq il-laptop tiegħek u fuq it-televixin ...

MR SPEAKER: Dwar dik nista' nwieġbek jien għax diġà ġieli dħalt fiha.

Tarah dak il-ħin u b'mod immedjat.

DAVID AGIUS: Il-Wi-Fi fiż-żewġ binjiet huwa funzjonabbli?

MR SPEAKER: B'mod eċċellenti.

DR STEFAN ZRINZO AZZOPARDI: Dan ilu hekk mill-istadju ta' kostruzzjoni.

DAVID AGIUS: Saret il-link bejn iċ-Chamber u l-binjiet fis-sens ta' audio, microphones eċċ.?

Jiġifieri, mill-kmamar tal-Whips tisma' s-seduta, pereżempju?

DR STEFAN ZRINZO AZZOPARDI: Iva, il-Public Address system (PA system) ġiet tested.

MR SPEAKER: Għandek kollox.

DR STEFAN ZRINZO AZZOPARDI: Kollox qiegħed jaħdem.

Joe Grech biex, jekk ikun hemm xi affarijiet tekniċi li ma nkunx nista' nagħti d-dettalji dwarhom, ikun jista' jweġibna hu; però, għal dak li huwa relatat ma' lighting, mas-sistema tal-IT u mal-PA system mad-dawra tal-parlament, nista' ngħid li kollox huwa tested u hemm approvazzjoni totali.

Jiġifieri, int minn kwalunkwe kamra tista' tagħżel li tisma' kumitat jew is-seduta.

L-aktar ħaġa li għad hemm bżonn nagħtuha attenzjoni hija kif se titħaddem iċ-Chamber għal dawk iċ-challenges li kont qed insemmi aktar kmieni.

MR SPEAKER: Il-congress system.

DAVID AGIUS: Jiġifieri, fil-congress system kull microphone li jeżisti u kull voting system li teżisti hija tested u kull microphone qed jaħdem?

DR STEFAN ZRINZO AZZOPARDI: Hija aktar l-operational side milli l-hardware side, biex niftiehmu.

U r-recording system tal-Parlament hija tested ukoll?

DR STEFAN ZRINZO AZZOPARDI: Hekk hu; però, ovvjament, biex wieħed ikun ultra ċert irid jibqa' jagħmel użu minnu.

Għalhekk, aħna qegħdin ngħidu li għandna nibqgħu nutilizzaw is-sistema u – jekk tippermettuli nissuġġerixxi – a mock session.

Issa, jekk issirx mill-istaff jew mill-Membri Parlamentari, dik mhijiex deċiżjoni tiegħi.

Dan bħal meta għandek karozza bir-running in, you have to give it its trial run aktar milli tmur live biex imbagħad tinqala' xi problema dakinhar.

DAVID AGIUS: Qed nifhem ukoll li anke l-IT system relatata mal-kmamar ta' fejn hemm il-Gvern u l-Oppożizzjoni ...

DR STEFAN ZRINZO AZZOPARDI: Onor. Agius, kieku l-IT system ma tkunx in place, ma jaħdem xejn, lanqas il-lighting tal-uffiċini.

DAVID AGIUS: Dan il-Palazz se nżommuh funzjonabbli, hux hekk, anke meta nibdew in-naħa l-oħra?

MR SPEAKER: Hekk hu.

DAVID AGIUS: Ħlief is-sistema tal-cameras li għandna li jridu jinqalgħu u jmorru hemmhekk ...

DR STEFAN ZRINZO AZZOPARDI: Il-cameras li hawn hawnhekk iridu jeħlu fit-tielet sular.

DAVID AGIUS: U dak ifisser li kamra waħda jew il-kmamar kollha tal-kumitati jridu ...

DR STEFAN ZRINZO AZZOPARDI: Il-kamra tal-kumitati li tinsab fil-livell minus 1 għandha l-cameras lesti.

Rigward tat-third floor – dik li tinqasam fi tnejn – iridu jinqalgħu l-cameras minn hawnhekk u jmorru hemmhekk, jiġifieri hawnhekk ma jibqax jiffunzjona f'dak il-każ.

MR SPEAKER: Mhux aħjar għax tiffrankaw ftit flus?

DAVID AGIUS: Kemm timmaġinaw li tista' ddum biex issir din?

DR STEFAN ZRINZO AZZOPARDI: Mhux se ngħidlek kwestjoni ta' sigħat ...

DAVID AGIUS: Ġranet jew ġimgħa?

Iżda, qed nifhem tajjeb li hawnhekk ikun funzjonabbli bħala Plenarja, però ma jkollniex l-istreaming tal-kumitati, waqt li n-naħa l-oħra jkun funzjonabbli bil-kumitati b'kollox?

DR STEFAN ZRINZO AZZOPARDI: Hekk hu.

MR SPEAKER: Anke l-apparat tat-televixin ġie stallat mill-kumpaniji.

Jiġifieri, dak li qed tgħid inti mqiegħed fuq il-post bil-lest.

DAVID AGIUS: Għal min jiġi l-Parlament u jkun akkumpanjat minn xi ħadd minna, x'sistema qegħdin tipproponu?

Aħna għandna l-cards biex nidħlu bħala deputati; iżda min ikun magħna minn fejn se jgħaddi?

DAVID AGIUS: Le, sempliċement minn fejn se jgħaddu.

Min jiġi miegħek ma jistax jibqa' dieħel kif tidħol int. Inti għandek is-sistema tiegħek, il-persuna li tkun miegħek trid tiġi identifikata.

Però, ħalli jispjegalek Dr Zrinzo Azzopardi.

DR STEFAN ZRINZO AZZOPARDI: L-ewwel nett, is-sistemi kollha u dak kollu li hemm fil-parlament huwa dak li kien ġie deċiż mill-bidu dwar dan il-proġett.

Minn dejjem kien hemm il-ħsieb li jkollna żewġ receptions biex il-Membri Parlamentari jidħlu mill-VIP Reception, jiġifieri minn dik ir-reception li hija taħt iċ-Chamber.

Jekk il-Membru Parlamentari se jkun akkumpanjat minn ħaddieħor, irid imur fir-Reception ta' taħt l-Office Block u jaċċedi għall-Parlament minn hemm.

DAVID AGIUIS: Dik hija funzjonabbli?

Għad fadal jintramaw biss il-ħġieġ biex inti tkun tista' tidħol.

Il-bqija kollox qiegħed in place.

DAVID AGIUS: Peress li qegħdin nifirdu żewġ binjiet, hemm bibien li jingħalqu kif tidħol, u min huwa awtorizzat jitla' sular u ħaġa u oħra: dawn l-affarijiet qegħdin in place ukoll?

DR STEFAN ZRINZO AZZOPARDI: Kwestjoni ta' setting, u wieħed jista' jimxi minn hemmhekk.

MR SPEAKER: Dwar dan li għadu kif qal l-Onor.

Agius, tajjeb ninforma daqsxejn 'il-Membri li qed nipprepara Security Policy document biex, jekk inti trid iġġib lil xi ħadd jakkumpanjak, ikun hemm linji gwida.

Imma mbagħad ngħaddilkom id-dokument.

Hawn aktar mistoqsijiet?

L-Onor.

GODFREY FARRUGIA: Tista' tgħidli xi spazju hemm fiċ-Chamber?

GODFREY FARRUGIA: Fis-sens li meta, pereżempju, jkun hemm il-Baġit, il-Ministru partikolari jkollu l-esperti miegħu.

DR STEFAN ZRINZO AZZOPARDI: Meta wieħed iħares lejn iċ-Chamber b'dahru lejn is-Sedja hemm sitt seats, tlieta fuq kull naħa, li huma maħsuba għall-esperti jew Permanent Secretaries jew min ikun hemm.

MR SPEAKER: Hemmhekk fejn jistgħu jpoġġu l-esperti.

GODFREY FARRUGIA: Jiġifieri, jekk ikollna l-ftuħ tal-Parlament wisq probabbli jkollna problema lil min inġibu bħala guests.

MR SPEAKER: M'hemmx għalfejn nagħmlu xi ċerimonja kbira; l-importanti li nibdew naħdmu.

Xi ħaġa oħra li nnutajt jien – u ġbidtlek l-attenzjoni dwarha dakinhar – għandha x'tqasam mal-health and safety tal-Membri Parlamentari: jista' jkun hemm xi ħadd li mill-iStrangers' Gallery jissotta b'xi ħaġa minn hemm fuq għal isfel.

Se jkun hemm xi tip ta' protective glass?

MR SPEAKER: Se jkun hemm żewġ cameras, għax bħalissa għandna camera waħda biss.

GODFREY FARRUGIA: Imma mbagħad tkun qlajtha d-daqqa!

MR SPEAKER: Onor. Farrugia, issa ilu ma jkollna inċident, u jalla ma jkollna qatt.

Jista' wieħed ifettillu jagħmel qabża wkoll minn hemmhekk, imma ma nagħtux ideat!

Però, security-wise definittivament għandna ħafna x'nagħmlu.

DR STEFAN ZRINZO AZZOPARDI: Iċ-Chamber u kull parti hija magħmula skont id-disinji tal-uffiċċju ta' Renzo Piano, u aħna segwejna l-proċess skont kif ġie mfassal minnhom.

Issa qegħdin nistennew li l-uffiċċju ta' Renzo Piano jiffirma li l-affarijiet saru skont il-konċett tiegħu.

Jekk eventwalment ikun hemm queries oħrajn, inħalli f'idejn l-għerf ta' dan il-Parlament.

GODFREY FARRUGIA: Jekk fhimtek sew, inti għedt li l-bulk tal-kuntratturi jkunu ħarġu minn hemm sat-23 ta' Marzu?

DR STEFAN ZRINZO AZZOPARDI: Biex nipprova nagħmel distinzjoni, altru jkollok lil xi ħadd fuq scaffolding qed jiżbogħ, u altru jkollok lil xi ħadd qed jagħti l-polish għax sabu girfa mal-art.

Jekk bħalissa qed ikun hemm 40 jew 50 ruħ on site, anke għal security purposes, il-fatt li dawk jinżlu għal ħamsa jew għal għaxra li qegħdin jagħmlu naqriet 'l hawn u 'l hemm diġà għandek security aħjar.

Apparti minn hekk, lanqas għandek kwestjoni li naddaft u xi ħadd reġa' ħammeġ.

Dan bħal meta tidħol f'dar at the end of the day, biss din hija proprjetà ħafna akbar.

Aħna qegħdin naraw li, mill-ġimgħa tat-23 ta' Marzu ʼl quddiem, il-maġġoranza l-kbira tal-ħaddiema jkunu ħarġu mill-binja, u jkun għad fadal dawn in-nies li qegħdin jagħmlu testing and commissioning, inkluż xi xogħlijiet żgħar li jistgħu jiġu identifikati mill-periti.

MR SPEAKER: L-Onor.

LOUIS GRECH (Deputat Prim Ministru u Ministru għall-Affarijiet Barranin u Twettiq tal-Manifest Elettorali): Dak il-mock exercise li semmejt inti, sal-aħħar ta' April jew bidu ta' Mejju jista' jsir?

MR SPEAKER: Nistgħu negħlbu dik il-problema tal-congress system żgur.

Hawn aktar mistoqsijiet?

(Onor. Membri: No) Grazzi.

Niġu issa għal affarijiet oħra, u nerġa' nsejjaħ lill-Onor.

Rapport ta' inkjesta interna

millKorp talPulizija

LOUIS GRECH: Fuq ir-Rapport tal-Bord ta' Inkjesta, naħseb li … (Interruzzjonijiet)

DAVID AGIUS: Dak li ġie ppubblikat fis-16 ta' Settembru; fuq wara għandek miktub, 'Iffirmat: 16 ta' Settembru, 2013'.

Aħna qegħdin nirreferu għall-fatt li l-Kummissarju Peter Paul Zammit kien għamel inkjesta, u ntalab biex din titpoġġa fuq il-Mejda tal-Kamra wkoll.

Qegħdin ngħidu għal dak li kien ikkummissjona l-Kummissarju tal-Pulizija Peter Paul Zammit, u kien intqal li kien se jitpoġġa fuq il-Mejda tal-Kamra u li kien se jiġi ppubblikat.

MR SPEAKER: Hawnhekk ir-rapport ...

DAVID AGIUS: Mhuwiex hu!

Infatti, jekk naraw il-ġurnal The Times tat-3 ta' Marzu 2015, insibu li d-Data Commissioner ukoll talab lill-Ministru għall-Intern u s-Sigurtà Nazzjonali biex, anke fuq request ta' The Times, jippubblika dak ir-rapport.

Sal-lum għadu mhux ippubblikat.

MR SPEAKER: Insa l-ġurnal The Times għalissa, għax hawnhekk mhux x'tgħid The Times!

Hawnhekk ġie ppreżentat rapport: jiġifieri, minbarra dan hemm rapport ieħor?

DAVID AGIUS: Dażgur.

MR SPEAKER: Mela dak li trid tgħidlu lill-Viċi Prim Ministru.

DAVID AGIUS: Hekk qed ngħidlu!

Għidthielu d-darba l-oħra, erġajt għidthielu din id-darba, u lbieraħ poġġa rapport li, jekk m'iniex sejjer żball, diġà kien tpoġġa.

MR SPEAKER: Jiġifieri, minbarra dan hemm rapport ieħor ta' inkjesta?

Fil-fatt, il-Ministru tenna li r-rapport tal-inkjesta li kien irċieva kien tqiegħed fuq il-Mejda tal-Kamra, u issa erġajna poġġejnieh.

Ma jimpurtax; però tenna l-commitment tiegħu li, kif ikollu r-rapport tal-inkjesta l-oħra ...

MR SPEAKER: Mela hemm żewġ inkjesti?

DAVID AGIUS: Iva, din li għandna quddiemna, u hemm oħra.

MR SPEAKER: L-inkjesta l-oħra min għamilha?

DAVID AGIUS: Il-Kummissarju tal-Pulizija, Peter Paul Zammit.

DAVID AGIUS: Iva, imma hemm inkjesta oħra.

MR SPEAKER: Kollox sew, hemm żewġ inkjesti.

MR SPEAKER: Tista' tieħu nota tagħha din?

DAVID AGIUS: Le, din mhijiex tiegħu, din Neville Aquilina, Lawrence Cutajar ...

MR SPEAKER: Imma ġew maħtura mill-Kummissarju Peter Paul Zammit.

DAVID AGIUS: L-Imħallef fil-kawża qal li għandu jkun għand il-partijiet, u mbagħad mar għand il-media, u dak għadu ma tqiegħedx fuq il-Mejda tal-Kamra.

Nistgħu ngħaddu għax-xogħol tal-Kamra?

L-Onor.

Xandir talħidma talParlament

GODFREY FARRUGIA: Nista' nqajjem il-kwestjoni tal-video streaming issa, jew hemm affarijiet oħrajn?

MR SPEAKER: Jekk trid tqajjimha issa mhux problema.

Jiġifieri fuq il-guidelines?

MR SPEAKER: Dawn huma standard, u fuq l-aktar mudell konservattiv.

GODFREY FARRUGIA: Inti għidt li jkun hemm intermittent open shots tal-Kamra.

Nistgħu nagħmluha speċifikament fuq il-persuna li tkun qiegħda titkellem, imbagħad l-intermittent shots isiru bi qbil bejnietna?

Għax inkella jista' jidher il-vojt tal-Kamra wkoll.

GODFREY FARRUGIA: Niddeċiedu aħna.

MR SPEAKER: Dak li tiddeċiedu intom.

DAVID AGIUS: Imma, min qed iħaddem il-camera ma nistgħux jien u inti naqblu miegħu dwar x'se jġib!

MR SPEAKER: Le le, jimxi fuq il-guidelines.

LOUIS GRECH: F'okkażjonijiet speċifiċi, anke min iħaddem il-cameras fil-Parlament Ewropew ikollu guidelines speċifiċi kif jaħdem.

MR SPEAKER: Dawn huma guidelines mill-aktar konservattivi.

Issa, jekk l-image qed iddejjaqkom, għidulna.

Dan ifisser li, meta jfettillu, il-cameraperson jaqbad u jitfa' l-camera fuq il-Kamra as a whole.

Għalhekk, min-naħa tagħna, nissuġġerixxu li dawn isiru on very specific occasions fejn ikun hemm qbil miż-żewġ naħat tal-Kamra.

Mela, qegħdin naqblu mal-guidelines.

Tal-ewwel jgħid hekk:

MR SPEAKER: Mela, qegħdin naqblu kif qed jissuġġerixxi l-Onor.

Imbagħad, l-artiklu 9 jgħid hekk:

Din tar-reaction shots hija fuq il-mudell tal-House of Commons.

Jekk ma triduhiex, ma nagħmluhiex.

Jekk l-Onor.

Deborah Schembri li trid tagħmel reaction, ovvjament se jkun hemm ir-reaction ...

GODFREY FARRUGIA: It-televixin jista' jġibhom it-tnejn f'daqqa on a screen, wieħed qed jitkellem u l-ieħor qed jirreaġixxi.

DAVID AGIUS: Hu qed jgħid li, jekk qed nitkellem jien u qed nirreferi għall-Onor.

Louis Grech, jista' jġib shot tal-Onor.

GODFREY FARRUGIA: Jista' jġibhom it-tnejn f'daqqa wkoll.

MR SPEAKER: Hi qiegħda hekk:

Mela, il-Ministru qed jitkellem u qed jagħmel referenza għall-Onor.

David Agius li qiegħed fil-Kamra, hemmhekk iddur il-camera.

GODFREY FARRUGIA: Jekk jien ninterrompi lill-Onor.

David Agius, dik hija reaction shot, u allura dik tista' tidħol ukoll?

MR SPEAKER: Le, hawnhekk qiegħda "during Question Time and Statement".

DAVID AGIUS: Meta tnejn min-nies qegħdin jirreferu għal xulxin, għandek dibattitu, jiġifieri nġibu tnejn min-nies li qegħdin jirreaġixxu għal xulxin.

MR SPEAKER: Dan huwa dettall sempliċi … (Interruzzjonijiet) U mela le!

IS-SUR RAYMOND SCICLUNA (Skrivan tal-Kamra): Is-sistema hija magħmula b'tali mod li, appena inti għandek il-card f'postha u qed titkellem, il-camera se ddur fuqek.

Farrugia biex jagħmel point of order jew point of explanation, appena jixegħlulu l-microphone tiegħu, il-camera se ddur fuqu.

Meta qegħdin ngħidu "reaction shot", mhux għal din qegħdin nirreferu, imma għal meta, pereżempju, l-Onor.

Farrugia u, bħalma jagħmel il-PBS, waqt li inti għandek il-floor, il-camera ddur fuqu biex tara r-reazzjoni tiegħu.

MR SPEAKER: Imma jrid ikun preżenti.

IS-SUR RAYMOND SCICLUNA: Issa dik, bil-permess tagħkom, irridu nagħmluha.

MR SPEAKER: Irid ikun preżenti.

Però, jekk tneħħu din ukoll …

IS-SUR RAYMOND SCICLUNA: Għax tista' toħloqlok abbuż.

DAVID AGIUS: Jien naqbel, inkella jkun monotonu.

MR SPEAKER: Mela l-guidelines qegħdin naqblu magħhom.

U, ladarba qegħdin nitkellmu fuq din il-kwestjoni tat-televixin, nippreżentalkom il-kuntratt li ġie ffirmat.

Il-Parlament mhux se jħallas ċenteżmu wieħed.

Anke l-apparat huwa a spejjeż tagħhom.

Se jkun hemm ukoll trażmissjoni mill-kumpanija l-oħra.

Aħna żammejna d-dritt tal-copyright eċċ., u allura l-kuntratt huwa wieħed tajjeb.

GODFREY FARRUGIA: Il-kuntratt għal kemm qiegħed?

MR SPEAKER: Qiegħed għal ħames snin.

Wara ħames snin, imbagħad min ikun hawnhekk jara kif se jagħmel kuntratt ieħor.

Li stajna nagħmlu għamilnieh min-naħa tagħna.

(Interruzzjonijiet) Le, m'hemmx flus, la mal-kumpanija GO, u lanqas mal-Melita.

Ix-xogħol li bdejna matul is-sajf li għadda, u li kkonkludejnieh f'dawn il-ġranet, hu li ż-żewġ kumpaniji għamlu l-infrastruttura neċessarja biex ikunu jistgħu jittrażmettu fuq it-televixin.

Il-Melita bħalissa hija aktar b'saħħitha, għax għandha madwar 74,000 abbonat, jiġifieri on Day One se jkun hawn ħafna nies isegwu l-Parlament fuq it-televixin.

Il-GO bl-interactive għandhom madwar 10,000 abbonat.

DAVID AGIUS: Jiġifieri l-GO se jmur fuq l-interactive mhux fuq il-basic.

IS-SUR RAYMOND SCICLUNA: Ma jistax.

MR SPEAKER: Hekk hu, għax ma jistax, waqt li l-Melita tista' tagħmilha.

Dik hija l-infrastruttura teknoloġika tagħha.

Ovvjament, dawk huma ż-żewġ kumpaniji.

Qegħdin naqblu hu li, once li għandna l-guidelines, meta nidħlu fil-Parlament nibdew mill-ewwel bil-video streaming tal-Plenarja fuq it-televixin.

Ovvjament, jista' jkun hemm kumpanija oħra – u, jekk irid il-PBS, by all means – jiġifieri aħna qegħdin hemmhekk, nagħmlu l-kuntratt u nimxu.

(Interruzzjonijiet) Ma nafx, irid jara l-PBS.

Il-PBS irid jara hu, bħalma ra ħaddieħor.

Nistgħu nimxu fuq ix-xogħol tal-Kamra?

L-Onor.

DAVID AGIUS: Ovvjament, dak li jintwera, kemm fuq il-GO kif ukoll fuq il-Melita, jista' jintuża u jista' jintwera fuq stazzjonijiet oħrajn mingħajr ma l-Melita u l-GO jwaqqfu t-trażmissjoni partikolari.

MR SPEAKER: Hemm l-Internet, jiġifieri l-online streaming qiegħed hemmhekk għal kulħadd.

DAVID AGIUS: Kollox sew, imma jekk hemm xandira tal-Baġit, pereżempju, ma jfissirx li se nerġgħu nġibu u ndaħħlu l-cameras tal-PBS, jew tan-NET Television, jew tas-Super One fil-Kamra meta se jkollna l-cameras imwaħħlin hemmhekk?

MR SPEAKER: Imbagħad tiddeċiedu intom x'se tagħmlu.

DAVID AGIUS: Le, mhux x'se nagħmlu aħna qed ngħid.

Il-kuntratti li għamilna ma jżommuniex milli ...

Qgħadt attent għal dan.

Naf x'inti tgħid, Onor. Agius, għax dik hija biċċa uġigħ ta' ras.

L-Onor.

Mario de Marco jaħdem ħafna fil-kummerċ, u jaf x'jien ngħid.

Però le, m'hemmx dan it-tip ta' restrizzjonijiet.

Jekk irridu li ndaħħlu cameras oħrajn, jistgħu jidħlu, mhux problema, jiġifieri jekk waqt il-Baġit jiġu ta' NET Television, jew tas-Super One, jew tal-PBS, dawk jistgħu jidħlu.

Ovvjament, dejjem bl-approvazzjoni tagħna.

Jien nifhem li l-fatt li, għall-ewwel darba fl-istorja, se jkollna a parliamentary channel huwa xi ħaġa li tkun ta' benefiċċju mhux biss għall-Parlament.

Din issa mhux xi ħaġa li bqajna nitkellmu fuqha, iżda se ssir realtà.

Hawn nieħu l-okkażjoni biex nirringrazzja lill-istaff li ħadem miegħi biex stajna naslu għal dawn l-affarijiet.

Hija xi ħaġa li mhu se tinvolvi l-ebda spejjeż għall-Parlament għal numru ta' snin, jiġifieri mal-GO għandna tliet snin oħra, u mal-Melita sseħibna for a number of years, imma dik hija xi ħaġa pożittiva.

Ovvjament, is-servizzi l-oħrajn, bħall-Internet u t-telefonija, se jibqa' jħallas għalihom il-Parlament.

L-Onor.

DEBORAH SCHEMBRI: Skużani se nerġa' mmur għall-guidelines tal-video.

Jien naqra fitta, u naħseb ma nistgħux nibdlu l-artiklu 8 mingħajr ma mmissu wkoll l-artikli 7 u 13.

Tal-ewwel jgħid hekk:

DAVID AGIUS: Imma dik għall-kumitati.

MR SPEAKER: Onor. Schembri, kompli, għidli xi trid tgħid.

X'inhi l-problema tiegħek?

DEBORAH SCHEMBRI: Hawnhekk m'hawnx miktub li għall-kumitati.

DAVID AGIUS: Iva mela, għax qed jingħad "witness summoned by a Committee".

DAVID AGIUS: Onor. Schembri, dawn konna qbilna fuqhom.

DEBORAH SCHEMBRI: Allura rridu niktbu li għall-kumitati, għax hawnhekk mhijiex ċara.

DAVID AGIUS: Dwar artiklu 13 għandek raġun li għandna nispeċifikaw li għall-kumitati.

DEBORAH SCHEMBRI: Fl-Artiklu 11 hemm miktub hekk:

DAVID AGIUS: Dik għall-kumitati.

MR SPEAKER: Dik se nieħdu nota u se tiġi rreġistrata.

MR SPEAKER: Naf li hemm, imma ħalli nimxu għax inkella noqogħdu neħlu.

Onor. Schembri, serraħ moħħok!

Mela qegħdin naqblu kemm fuq il-guidelines, kif ukoll fuq il-kuntratti.

Ma naħsibx li għandna problema fuq il-kuntratti u, meta nidħlu fil-parlament il-ġdid, mill-ewwel se nibdew bil-live streaming anke fuq it-televixin.

Dan qed nagħmlu minħabba li rridu nemendaw klawsola 173 u klawsola 173(a) tal-Ordnijiet Permanenti tal-Kamra, li jidher li hawn qbil fuqhom.

DAVID AGIUS: Jiġifieri, rridu nemendaw l-iStanding Order?

MR SPEAKER: Iva, dik konna tkellimna fuqha diġà.

DAVID AGIUS: Ħalli nemendaw, imbagħad ngħaddu għal affarijiet oħrajn.

MR SPEAKER: Ħalli naqraha.

DAVID AGIUS: Le, għandna emendi oħrajn għall-iStanding Orders.

MR SPEAKER: Imma qegħdin naqblu magħhom dawn?

DAVID AGIUS: Iva, qegħdin naqblu.

Ovvja, inkella ma nagħmlu xejn!

Xogħol tal-Kamra

Issa ħalli ngħaddu għax-xogħol tal-Kamra.

L-Onor.

GODFREY FARRUGIA: Il-ħsieb tagħna huwa li fl-24 u fil-25 ta' Marzu, ilKamra tikkunsidra, fi stadju ta' Kumitat, lAbbozz ta' Liġi li jimplimenta Miżuri talEstimi – Abbozz Nru 74.

Dan qed ngħidu għax rajt ir-records tas-sena l-oħra, fejn ħadna bejn erbgħa u ħames laqgħat biex għaddejna l-miżuri tal-Baġit.

Il-ġimgħa ta' wara għandna t-30 ta' Marzu, il-31 ta' Marzu hija festa, imbagħad hemm l-1 ta' April li hija ġurnata qabel Ħamis ix-Xirka, meta nagħlqu.

MR SPEAKER: U bis-serjetà l-1 ta' April!

GODFREY FARRUGIA: Iva, bis-serjetà!

Fl-1 ta' April, għandu jsir itTielet Qari ta' dan l-Abbozz ta' Liġi.

Din hija xi ħaġa li ddiskutejtha b'mod informali mal-Whip tal-Oppożizzjoni.

Fit-30 ta' Marzu, imbagħad, ikun hemm ċelebrazzjoni dwar Jum il-Ħelsien, li nzerta l-ġurnata ta' wara.

Jidher li l-ewwel ċelebrazzjonijiet jibdew għall-ħabta tas-6.00 p.m., u se jkun diffiċli ħafna biex jitlaqqa' l-Parlament.

Għalhekk, jien qed nara li fit-30 ta' Marzu l-Parlament ma jiltaqax; imbagħad, il-vot fuq it-Tielet Qari talAbbozz ta' Liġi li jimplimenta Miżuri talEstimi jittieħed fl-1 ta' April.

MR SPEAKER: L-Onor.

MARIO DE MARCO: Għandi bżonn nikkonfermalkom dwar l-24 ta' Marzu u l-25 ta' Marzu filgħodu, jekk ma jimpurtax.

DAVID AGIUS: Sur President, qegħdin ngħidu li f'żewġ seduti filgħaxija ma naħsbux li nlestu.

MARIO DE MARCO: Għax jekk filgħaxija, nista' nikkonferma minn issa stess.

Però, jekk hemm seduti filgħodu u filgħaxija, jista' jkun ikolli problema.

GODFREY FARRUGIA: Filgħaxija jkollna żgur; imma, jekk naraw ir-records tas-sena li għaddiet, ħadna bejn erbgħa u ħames seduti.

Darba ħadna erbgħa, u darba oħra ħadna ħamsa.

Jista' jkun li tagħmlu xi xogħol minn qabel int u l-Ministru Scicluna biex forsi anke titħaffef il-proċedura; imma, jien qiegħed nara li mill-inqas irid ikun hemm tliet seduti żgur, waħda filgħodu u tnejn filgħaxija.

Nitlob għal full day biex ikollna r-raba' seduta ħalli nkun fiż-żgur, għax għadni m'iniex ċert dwar l-andament tad-diskussjoni.

MARIO DE MARCO: Se nikkomunika daqsxejn mal-Onor.

Agius u niġu lura fuq il-ġranet.

GODFREY FARRUGIA: Jekk ma jsirx hekk, ikollna nlaqqgħu l-Parlament il-Ħamis.

Din biex inħalliha bħala safety valve, just in case.

LOUIS GRECH: Fuq din se tiġi lura int, Onor. de de Marco, hux hekk?

MR SPEAKER: Imbagħad m'hemmx għalfejn inlaqqgħu l-House Business Committee.

MR SPEAKER: L-Onor.

GODFREY FARRUGIA: Fuq ix-xogħol l-ieħor tal-Kamra, li jirrikjedi l-ġranet tas-16, 17 u 18 ta' Marzu, jien rajt x'fadal, u għaldaqstant nipproponi li fis-16 ta' Marzu naqbdu ż-żewġ liġijiet li għandhom x'jaqsmu mal-intrapriżi ż-żgħar.

Dawn nistgħu naqbduhom it-tnejn f'daqqa.

Qed nirreferi għall-Abbozz ta' Liġi li jemenda l-Att dwar l-Intrapriżi ż-Żgħar – Abbozz Nru 72 – u għall-Abbozz ta' Liġi li jemenda l-Kodiċi ta' Organizzazzjoni u Proċedura Ċivili – Abbozz Nru 73.

Dawn it-tnejn jaqgħu taħt l-istess Ministeru.

Għaldaqstant, qiegħed nipproponi li fis-16 ta' Marzu nitkellmu fuq dawn iż-żewġ Abbozzi ta' Liġi.

Qiegħed nara wkoll li għandna nagħtu prijorità lil numru ta' rapporti ta' entitajiet, għax qiegħed jagħfas iż-żmien u rridu rressquhom.

Allura nipproponi li, fis-17 ta' Marzu, rressqu r-rapport tal-Awtorità għas-Saħħa u s-Sigurtà fuq il-Post tax-Xogħol (OHSA), li tqiegħed fuq il-Mejda tal-Kamra lbieraħ, u l-Erbgħa naraw ir-rapport tal-Awtorità tad-Djar, liema rapport tqiegħed illum fuq il-Mejda tal-Kamra.

MR SPEAKER: Mela, it-Tlieta jitressaq ir-rapport tal-OHSA, u l-Erbgħa tal-Awtorità tad-Djar.

MR SPEAKER: L-Onor.

DAVID AGIUS: Meta se niddiskutu l-Abbozz ta' Liġi dwar l-iStandards fil-Ħajja Pubblika?

Għax dan ilu mwiegħed minn Novembru u, jekk mhux se nagħmluh fil-ġranet li qed isemmi l-Onor.

Farrugia, jiġifieri fis-16, 17, 18, 24, 25 u 26, u nagħlqu April, se nibdew Mejju, u ma naħsibx li huwa sew.

Dik waħda.

It-tieni punt huwa li aħna għandna mozzjoni li se tagħlaq sena: qed nirreferi għall-mozzjoni biex il-pazjenti jingħataw l-għażla li jieħdu l-kura tas-saħħa li huma intitolati għaliha skont ir-regolamenti dwar kura tas-saħħa transkonfinali minn fornituri privati lokali.

Din ilna ngħidu dwarha.

Fil-każ, niltaqgħu nhar il-Ħamis.

Ir-rapport tal-OHSA għadu kemm ġie issa, u anke tal-Awtorità għad-Djar.

GODFREY FARRUGIA: Wieħed irid jirrealizza li fir-rigward tal-entitajiet għandna ċertu terminu ta' ħin li rridu nirrispettaw.

Naqbel miegħek li rridu rressqu wkoll l-aġenda tal-Oppożizzjoni, inkluż l-Abbozz ta' liġi dwar Standards fil-Ħajja Pubblika.

Fil-fatt, jien ippreparajt skeda tax-xogħol u dak nistgħu nagħmluh fit-tieni jew fit-tielet ġimgħa ta' Mejju.

Mhux hekk biss, fl-ewwel jew fit-tieni ġimgħa ta' Mejju nagħmlu l-Abbozz ta' Liġi li jemenda l-Att dwar il-Kunsilli Lokali.

DAVID AGIUS: Sur President, anke din tal-kunsilli lokali.

L-elezzjonijiet tal-kunsilli lokali huma fil-11 ta' April, u l-Oppożizzjoni trid titkellem qabel, imqar kelliem jew tnejn!

U naf x'se jiġri, f'Mejju jiġu jgħidulna li l-estimi tal-OHSA u tal-Awtorità tad-Djar iridu jgħaddu f'Ġunju, u allura nispiċċaw nerġgħu ma nagħmluhomx dawn il-liġijiet.

Dan mhux ġust.

GODFREY FARRUGIA: Jien qed nagħtih il-kelma li fit-tieni jew fit-tielet ġimgħa ta' Mejju se niddiskutu l-Abbozz ta' Liġi dwar Standards fil-Ħajja Pubblika u l-Abbozz ta' Liġi li jemenda l-Att dwar il-Kunsilli Lokali.

Nistgħu anke niffissaw data.

DAVID AGIUS: Tal-kunsilli lokali jrid isir qabel il-11 ta' April!

Fil-każ, isir nhar it-Tnejn, 16 ta' Marzu.

MR SPEAKER: L-Onor.

MARIO DE MARCO: Fiċ-ċirkostanzi kollha tal-ħajja politika li teżisti illum, mingħajr ma nipponta subgħajja lejn xi partit jew ieħor, naħseb li jekk naraw l-opinion polls u r-ratings tal-pubbliku u t-trust ratings fil-politiċi inġenerali, naraw li hemm defiċit qawwi.

Irridu naħdmu biex nirkupraw il-kredibilità tal-pubbliku Malti, li naħseb li qed isir ċiniku ħafna dwar il-politiċi, forsi bir-raġun.

Naħseb li bħala nies li naħdmu ġol-Parlament nixtiequ li xi darba nerġgħu nsiru kredibbli f'għajnejn il-pubbliku Malti.

Li rrid ngħid hu li l-Abbozz ta' liġi dwar Standards fil-Ħajja Pubblika għandu jkun ta' prijorità għal dan il-Parlament.

Onor. Farrugia, l-appell tiegħi lilek bħala Whip tal-Gvern – anke lid-Deputat Prim Ministru – huwa biex nimpenjaw ruħna f'din il-liġi li qed naqblu fuqha ż-żewġ naħat tal-Kamra.

Aktar milli niftiehmu dwar din il-liġi, ejja nagħmluha realtà.

Naħseb li għandna responsabilità lejn il-pubbliku hemm barra li we really act on this.

GODFREY FARRUGIA: Bħalma għidt lill-Onor.

Agius – u ma nafx forsi jekk fehemnix jew le – jien ukoll xtaqt li nħaffu d-diskussjonijiet li għandhom x'jaqsmu mal-proċedura tal-Kamra, u b'hekk irressqu aktar qrib l-Abbozz ta' liġi dwar Standards fil-Ħajja Pubblika.

Barra minn hekk, jien ħarist lejn it-timetable ta' min għandi msiefer il-ġimgħa d-dieħla, u l-Ministru George Vella nhar it-Tnejn se jkun imsiefer.

Huwa daħal sew f'dan l-Abbozz ta' Liġi, sa anke kien hemm sottokumitat li kien ħa sehem fih.

Jista' jkun ukoll li jkolli d-Deputat Prim Ministru msiefer it-Tlieta u l-Erbgħa.

Apparti dan, jien esprimejt ix-xewqa – privatament mal-Onor.

Agius – li l-proċedura tal-Kamra nħaffu fiha biex b'hekk noqorbu għad-diskussjoni li għandha x'taqsam mal-iStandards fil-Ħajja Pubblika.

Direct linkage m'hemmx, imma assoċjazzjoni hemm.

Bħall-Onor. de Marco, jien ukoll nistqarr li l-għan tiegħi hu li kemm jista' jkun ngħolli l-livell tal-ħajja pubblika mill-aspett ta' politika.

L-Onor.

LOUIS GRECH: Naħseb li m'hemmx x'wieħed iżid ma' dak li qal l-Onor de Marco.

Huwa dover tagħna li nagħmlu dak kollu li huwa possibbli biex inżidu t-trust rating li jkollu ċittadin fil-politiċi.

Ovvjament, aħna rridu naħdmu għalih.

Naħseb li llum irridu niffissaw id-dati li jkunu fit-tieni jew fit-tielet ġimgħa ta' Mejju.

MR SPEAKER: Nistgħu nagħmluha llum?

Agħtina data għall-inqas.

MR SPEAKER: Hemm bżonn li r-recess ikun sal-aħħar tal-April.

Jien stess bgħatt lil kulħadd biex kemm jista' jkun ir-recess ikun twil biżżejjed biex nidħlu fil-parlament il-ġdid.

Għalhekk, nissuġġerixxi li fejn is-soltu ndumu ġimagħtejn jew tliet ġimgħat, din id-darba nidħlu lura t-Tnejn, 4 ta' Mejju.

Jiġifieri inti trid tibda mill-4 ta' Mejju biex tagħti data.

GODFREY FARRUGIA: L-ewwel possibilità hi t-Tnejn, 18 ta' Mejju.

MR SPEAKER: Mela t-Tnejn, 18 ta' Mejju, se jkollna t-Tieni Qari tal-liġi dwar l-iStandards fil-Ħajja Pubblika, tajjeb?

GODFREY FARRUGIA: Tal-Abbozz ta' Liġi li jemenda l-Att dwar il-Kunsilli Lokali nistgħu nagħmluha issa wkoll.

DAVID AGIUS: Nagħmluha l-ġimgħa d-dieħla qabel ir-recess.

Ftaħtu intom u aħna ma tkellimniex.

Aħna rridu nagħmlu l-pożizzjoni tagħna fuq liġi daqshekk importanti li, minn erba' snin, l-elezzjonijiet tal-kunsilli lokali jibdew isiru kull ħames snin.

Dan meta għandhom elezzjoni ġejja fil-11 ta' April!

DEBORAH SCHEMBRI: Imma din hija elezzjoni tal-kunsilli lokali filwaqt li aħna qed nitkellmu fuq leġiżlazzjoni.

DAVID AGIUS: Tista' taffettwahom.

DEBORAH SCHEMBRI: Leġiżlazzjoni qegħdin nitkellmu; m'aħniex qed nitkellmu fuq kunsilli lokali.

M'aħniex qed nitkellmu fuq elezzoni speċifika ta' kunsill lokali ta' sena partikolari, imma qed nitkellmu fuq liġi!

Teknikament, dawn iż-żewġ affarijiet mhumiex relatati!

DAVID AGIUS: Dażgur li relatati!

Inti għandek terminu ta' erba' snin li issa se ttellgħu għal terminu ta' ħames snin, filwaqt li min suppost għandu elezzjoni fl-2017, se nneħħuhielu biex ikollu elezzjoni fl-2019.

DEBORAH SCHEMBRI: Imma l-elezzjonijiet tal-2015 mhux se jinbidlu!

Dak huwa l-punt tiegħi!

GODFREY FARRUGIA: Jien nissuġġerixxi li l-Abbozz ta' Liġi li jemenda l-Att dwar il-Kunsilli Lokali niddiskutuh it-Tnejn, 11 ta' Mejju.

DAVID AGIUS: Assolutament ma naqblux, inkella se jkun hemm żbilanċ bejn iż-żewġ naħat!

Ma jistax ikun!

Aħna rridu mmexxu, imma mhux inkunu minn taħt aħna!

Il-pożizzjoni tal-Gvern għamilha l-Ministru Owen Bonnici.

Issa aħna rridu nagħmlu l-pożizzjoni tal-Oppożizzjoni fuq il-kunsilli lokali.

Kieku qegħdin f'sitwazzjoni differenti, m'għandix problema.

L-Abbozz ta' Liġi dwar l-iStandards fil-Ħajja Pubblika se nagħmluh it-Tnejn, 18 ta' Mejju.

Tajjeb.

Ir-rapport tal-Awtorità għad-Djar wasal illum, u għad irrid nagħtih lill-Grupp Parlamentari, u allura għad irridu nippreparaw.

Allura kif nagħmluha l-ġimgħa d-dieħla?

MR SPEAKER: L-Erbgħa, hux hekk?

DAVID AGIUS: Se mai nibdlu waħda minn tnejn.

MR SPEAKER: Intom tridu taraw.

(Interruzzjonijiet) Il-pożizzjoni hija dik.

Mela m'hawnx qbil.

DAVID AGIUS: M'għandux għalfejn ma jkunx hemm qbil, Sur President.

Dejjem sibna qbil.

Naħseb li m'għandux ikun hemm problema li r-rapport tal-Awtorità għad-Djar imur għal wara li nidħlu mir-recess.

(Interruzzjonijiet)

MR SPEAKER: Hawn qbil fuq kollox, imma fuq dan l-item m'hawnx qbil.

DAVID AGIUS: Mela allura nagħmlu d-data tat-18 ta' Marzu.

MR SPEAKER: Tista' tiġi kkonsidrata?

GODFREY FARRUGIA: Le, ma tistax tiġi kkonsidrata.

DEBORAH SCHEMBRI: Diġà kienet ikkonsidrata.

Ma tiġix hawn mingħajr ma tikkonsidra x-xogħol kollu!

Wieħed ma jridx jikkonsidra dan l-Abbozz ta' Liġi biss, imma jrid jikkonsidra x-xogħol kollu li jrid isir!

MARIO DE MARCO: X'inhi d-diffikultà li fit-18 ta' Marzu tiddiskutu l-kunsilli lokali?

GODFREY FARRUGIA: Għax se niddiskutu l-estimi tal-Awtorità għad-Djar.

MARIO DE MARCO: Nifhem li dik hija x-xewqa tal-Gvern.

Però, x'inhija d-diffikultà li l-Gvern ikun flessibbli għall-proposta tal-Oppożizzjoni li minflok, fit-18 ta' Marzu niddiskutu l-Abbozz ta' Liġi li jemenda l-Att dwar il-Kunsilli Lokali?

Jekk tgħidli li l-Ministru konċernat fit-18 ta' Marzu se jkun imsiefer, pereżempju, nifhimha; però, mhux ma tagħtiniex risposta bir-rispett kollu!

GODFREY FARRUGIA: Konna qegħdin naraw ħolistikament x'inhu ta' aktar prijorità mix-xogħol kollu tal-Kamra.

DAVID AGIUS: Ir-rapport tal-Awtorità għad-Djar ma nistgħux nagħmluh għax m'għaddietx ġimgħa!

GODFREY FARRUGIA: Iva, se tkun għaddiet ġimgħa!

DAVID AGIUS: Le, mhux se tkun għaddiet ġimgħa għax ġie ppreżentat illum.

Nimxu bil-punto u l-virgola!

Issa ma nkunx prattiku jien, mela!

MARIO DE MARCO: Kieku tgħidli li l-Ministru konċernat mhux se jkun qiegħed Malta għax għandu Council Meeting nifhimha, m'aħniex qed inkunu intransiġenti; però, li ma tagħtix risposta, bir-rispett kollu … (Interruzzjonijiet) Daqsxejn rispett lejna!

DAVID AGIUS: Tafu li kollaborazzjoni min-naħa tagħna qed ikun hemm il-ħin kollu!

MARIO DE MARCO: Forsi, biex inkunu prattiċi, nistgħu nagħmlu r-rapport tal-OHSA fit-18 ta' Marzu, u fis-17 ta' Marzu nagħmlu l-Abbozz ta' Liġi li jemenda l-Att dwar il-Kunsilli Lokali?

Ma nafx jekk hemmx problema biex il-Ministru responsabbli mill-kunsilli lokali jkun preżenti fit-18 ta' Marzu.

Qed nassumi li jista' jkun hemm xi problema?

DAVID AGIUS: Ma nafx ikkonsidrajtux li dawn għandna l-voti fuqhom.

MR SPEAKER: Forsi option oħra hija li jkun hemm seduta filgħodu?

GODFREY FARRUGIA: Nikkonsidra t-talba tagħhom.

MR SPEAKER: Ikun hemm komunikazzjoni.

LOUIS GRECH: Biex inkunu aktar ċari ngħid li se naraw jekk nistgħux nakkomodaw din it-talba.

Jiġifieri rridu nikkonsidrawha.

Fuq din għadna ma ddeċidejniex, tajjeb?

Se jkun hemm abbokkament.

DAVID AGIUS: Ħaġa oħra, Sur President: qed nagħmlu żewġ entitatjiet li jitolbu vot.

Aħna morna speċifikament għat-23 ta' Marzu biex nieħdu l-vot fuq l-Estimi tal-Baġit għal raġunijiet li diġà tajt lill-Gvern.

Issa, jekk irridu nimxu hekk, nimxu hekk!

Iż-żewġ naħat qbilna li mmorru għat-23 ta' Marzu biex kulħadd ikun preżenti.

GODFREY FARRUGIA: Għat-23 ta' Marzu fuq il-miżuri tal-Baġit.

DAVID AGIUS: Il-voti fuq l-estimi tal-OHSA u tal-Awtorità tad-Djar se neħduhom fis-17 ta' Marzu u fit-18 ta' Marzu?

DEBORAH SCHEMBRI: Il-voti ġieli jkun hemm qbil li jsiru f'seduta oħra.

DAVID AGIUS: M'hemmx qbil.

DEBORAH SCHEMBRI: Sur President, bir-rispett kollu, l-Oppożizzjoni qed tgħid li għandha problema u tixtieq li nieħdu l-voti meta jkun hawn kulħadd … (Interruzzjonijiet)

DAVID AGIUS: Dik mhijiex problema, iż-żewġ naħat qbilna fuq hekk.

DEBORAH SCHEMBRI: Il-Gvern qed jagħti lill-Oppożizzjoni l-għażla li l-voti neħduhom meta jkun hemm kulħadd.

Jekk ma jagħżilx dik l-option mhux tort tal-Gvern.

Jekk trid li nimxu b'dak il-mod, nimxu b'dan il-mod!

Se jkun hemm aktar problemi minn hekk!

GODFREY FARRUGIA: Onor. Agius, infakkrek li l-għażla tat-23 ta' Marzu ...

Issa nieħdu żewġ voti fis-17 ta' Marzu u fit-18 ta' Marzu biex niksru dak il-ftehim?

GODFREY FARRUGIA: Ma stajniex nagħmlu mod ieħor.

DAVID AGIUS: Allura niksru l-ftehim u f'dawn iż-żewġ dati nagħmlu żewġ awtoritajiet li għandna bżonn li nieħdu vot fuqhom?

DEBORAH SCHEMBRI: Le, ma nkunux qed niksru l-patt.

Inti l-vot tista' tieħdu fit-23 ta' Marzu, u d-diskussjoni ssir fis-17 ta' Marzu u t-18 ta' Marzu!

DAVID AGIUS: M'għandna l-ebda raġuni għalfejn dawn iż-żewġ awtoritajiet ngħadduhom il-ġimgħa d-dieħla, għax għandna sa Ġunju biex ngħadduhom!

Dan meta għandna liġi oħra … (Interruzzjonijiet) Allura ma nikkoperawx, u ma jgħaddu qatt!

MR SPEAKER: Naqblu li hemm dan il-ftehim li tikkomunikaw.

DAVID AGIUS: Sur President, jien qed nitkellem dwar il-mozzjoni tagħna li ilha sena fuq l-aġenda.

Inkella nagħmluha l-Ħamis bħala xogħol tal-Oppożizzjoni.

MR SPEAKER: Dwar il-mozzjoni li għadu kif semma l-Onor.

David Agius, għandkom xi idea?

DAVID AGIUS: Nagħmlu data.

LOUIS GRECH: Jien naħseb li aħjar inkunu daqsxejn aktar prattiċi.

Araw daqsxejn id-dati li jista' jkun hemm disponibbli, u nagħtu data.

Araw jekk taqblux iż-żewġ Whips u mexxu hekk.

Onor. Farrugia, ara x-xogħol tiegħek kif se tqassmu, iddiskuti mal-Onor.

Agius, u mexxi hekk.

MR SPEAKER: Inkluż il-ġurnata tal-Ħamis, jekk hemm bżonn?

LOUIS GRECH: Jaraw huma.

Ma noqgħodx ngħid inkluż u mhux inkluż.

Jaraw id-data meta din tista' tiġi diskussa.

Tifkira fil-Kamra

Niġi għat-tifkira tal-eks-Membru Parlamentari Victor Galea Pace.

Sat-Tnejn se jkolli l-pubblikazzjoni tal-ktejjeb.

Jaqblu l-Whips li nistgħu nagħmluha nhar it-Tnejn stess?

Jekk tiddeċiedu intom, nimxi.

Nhar it-Tnejn, 16 ta' Marzu.

MARIO DE MARCO: Se jikkonferma.

Attendenza ta' Membri

fil-Kumitati tal-Kamra

Xtaqt nagħmel rimarka fuq l-attendenza għall-kumitati parlamentari.

Jien niddejjaq naqra fil-gazzetti li l-Onor.

Deborah Schembri tmexxi kumitat waħedha, jew li jkun hemm Membru Parlamentari ieħor biss preżenti.

Dan mhuwiex aċċettabbli.

Qed nagħmel referenza għaż-żewġ gruppi.

Il-Whips iridu jiġbdu l-attenzjoni ta' min qiegħed f'kumitat li jew lest jikkontribwixxi fil-kumitat li jkun fih, jew jgħid li ma jkunx jixtieq li jkun fil-kumitat u jagħmel spazju għal ħaddieħor.

Jekk nimxu eżatt mal-Ordnijiet Permanenti tal-Kamra, ebda kumitat ma jista' jibda x-xogħol jekk ma jkunx hemm quorum.

(Interruzzjonijiet) Onor. de Marco, il-Kumitat Permanenti dwar l-Affarijiet Soċjali jkollu sala mimlija nies, kollha ppreparati biex jipparteċipaw, imbagħad il-Membri tal-Kumitat infushom ma jkunux preżenti.

Ma naħsibx li hija xi ħaġa aċċettabbli.

MARIO DE MARCO: Naqbel miegħek: però, mhux suppost isiru kumitati mingħajr quorum.

MR SPEAKER: Hekk hu!

MARIO DE MARCO: Dak huwa l-iżball.

Huwa ħażin li membri tal-kumitati ma jiġux.

MR SPEAKER: Hekk hu.

Allura jien qed ngħid dan biex ma nibagħtux messaġġ hemm barra – kif fil-fatt diġà wasal – li jkollok kumitat b'sala mimlija nies ippreparati, esperti u tekniċi, imbagħad il-membri ma jkunux preżenti.

Għamlet sew l-Onor.

Qed ngħid lilha għax kien inċident li ġara.

MARIO DE MARCO: Però s-soluzzjoni mhijiex li wieħed ilaqqa' l-Kumitat mingħajr quorum.

LOUIS GRECH: Trid titlaq mill-fatt li jrid ikun hemm quorum.

MARIO DE MARCO: Preċiżament.

LOUIS GRECH: Però, il-problema li tqum hija li inti tkun stedint xi nies biex jiġu hemm speċifikament.

Imbagħad x'se tagħmel f'dik iċ-ċirkostanza?

DEBORAH SCHEMBRI: Il-punt dejjem kien li jista' jkun li ma jkunx hemm quorum.

Però, bi qbil mal-membri li jkun hemm preżenti, sakemm ikun hemm membru tal-Oppożizzjoni, nistgħu nibdew.

Ġieli jkolli sitta min-nies jistennew!

Ġieli kelli aktar!

X'nagħmel?

Nibagħthom 'l hemm u nwaqqa' lill-Parlament għaċ-ċajt, u nerġa' nġibhom darba oħra u nerġa' nibgħathom 'l hemm?

MR SPEAKER: Onor. Schembri, din hija kwestjoni ta' dixxiplina li għandha tiġi infurzata fost il-gruppi parlamentari.

Jien qed ngħid dan bħala President tal-Kamra għax inħoss li d-dinjità ta' dan il-Parlament tinkludi wkoll it-tħaddim ta' dawn il-kumitati parlamentari, li inċidentalment qed jagħmlu xogħol importanti.

Imma naħseb li l-messaġġ huwa ċar.

M'għandix għalfejn intawwal fuqha.

DAVID AGIUS: Sur President, naqbel miegħek; però llum għandna numru ta' kumitati mhux ħażin, u fil-Plenarja qed ikollna moviment mhux ħażin ta' deputati jitkellmu.

Jien diġà kont għedt li għandna bżonn nagħmlu kalendarju u, qabel ma president jew skrivan tal-kumitat jiffissa laqgħa, jara f'dik id-data x'se jiġri.

MR SPEAKER: Aħna qed nitkellmu fuq quorum.

Jiġifieri mhux qed ngħidu li kulħadd għandu jkun hemm, imma għall-inqas ikun hemm quorum.

DAVID AGIUS: Qabel ma nagħmlu laqgħa, tibda tintbagħat email.

GODFREY FARRUGIA: L-idea tal-kalendarju hija tajba.

DEBORAH SCHEMBRI: Tajba, u suppost diġà bdejnieha.

MR SPEAKER: Iva, din bejn iż-żewġ gruppi.

DAVID AGIUS: Le, trid issir mill-uffiċċju tiegħek, Sur President.

Bilfors, għax il-ħaddiema tal-Parlament jgħinuna ħafna fiha.

Il-president jgħidlek biex tagħmillu laqgħa u l-ħaddiem tal-Parlament jipprova jagħmel laqgħa.

Imma ma toqgħodx tara meta l-oħrajn għandhom laqgħat.

Allura jkollok tlieta jew erba' kumitati fl-istess ħin.

GODFREY FARRUGIA: Bħall-iskeda tas-safar.

MR SPEAKER: Jekk ikolli l-koperazzjoni tal-Membri Parlamentari u mhux ħafna problemi biex inlaqqgħu l-kumitati … (Interruzzjonijiet) Għax imbagħad wieħed jitkellem differenti.

U jista' jkun hemm raġuni.

DEBORAH SCHEMBRI: Sur President, aħna konna diġà tkellimna f'seduta preċedenti ta' dan il-Kumitat li hemm il-faċilità għax qed jinżamm kalendarju.

Fil-fatt, jien dejjem nipprova ngħid lis-Segretarju tiegħi biex jiċċekkja; però, ġieli jiġri bħalma ġara llum stess għax kelli nqabbad lil ħaddieħor biex jippresjedi l-Kumitat Permanenti dwar l-Affarijiet Soċjali biex niġi hawn.

Fl-aħħar mill-aħħar, jista' jkun hemm istanzi – forsi mhi tort ta' ħadd li s-sistema mhijiex qiegħda taħdem sewwa.

DAVID AGIUS: Onor. Schembri, jekk aħna jkollna kalendarju u nafu li l-House Business Committee se jsir u hawn aħna l-ħamsa, lill-Onor.

Mario de Marco ma nistax nagħmillu laqgħa ta' kumitat ieħor, jew lilek laqgħa tal-Kumitat Permanenti dwar l-Affarijiet Soċjali!

DEBORAH SCHEMBRI: Veru li jrid ikun hemm quorum, imma ma jfissirx li l-membri l-oħrajn ma jkunux hemm!

Skont l-Ordnijiet Permanenti min ma jkunx hemm irid javża lill-Whip u ssir sostituzzjoni.

Suppost ikun hemm kulħadd.

MR SPEAKER: Naqblu perfettament!

Hekk kien isir f'ħafna okkażjonijiet.

Dan l-aħħar irrid ngħid li ma kienx qed isir hekk, allura rridu ninfurzaw l-Ordnijiet Permanenti u jrid ikun hemm sforz kollettiv.

Din mhijiex kwestjoni ta' dak jew l-ieħor.

DAVID AGIUS: Sur President, forsi taħt id-direzzjoni tiegħek, l-Onor.

Farrugia u jien wara dan il-Kumitat niltaqgħu ftit u naħdmuha b'mod intelliġenti.

MR SPEAKER: L-importanti li dan il-messaġġ nagħmluh ċar.

Dimensjoni Parlamentari tal-Presidenza ta' Malta tal-Kunsill tal-Unjoni Ewropea 2017

MR SPEAKER: Qed inqassmilkom kopja ta' rapport imħejji mill-uffiċċju tal-Iskrivan tal-Kamra dwar id-dimensjoni parlamentari tal-Presidenza ta' Malta tal-Kunsill tal-Unjoni Ewropea 2017.

Arawh ftit għax, ovvjament, nitkellmu fuqu darb'oħra.

Esebizzjoni dwar il-Parlament Malti

MR SPEAKER: Fuq l-esebizzjoni tal-Parlament Malti, diġà konna ftehemna li għandu jkun hemm tliet professuri jaħdmu flimkien – il-Professur Frendo, il-Professur Mangion u l-Professur Pirotta.

Jien għandi komunikazzjoni mis-Sur Formosa li, biex inkunu nistgħu nimxu, irridu nlaqqgħu l-Executive Committee tal-Foundation ħalli nkunu nistgħu nibdew, u jkollna l-exhibition lesta wkoll.

Hemm xi ħaġa oħra?

(Onor. Membri: Le) Grazzi.

Dan il-Kumitat huwa aġġornat għal data li tiġi kkomunikata aktar tard.

Fit8.34 p.m., ilKumitat aġġorna għal data li kellha tiġi kkomunikata aktar tard.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IXXOGĦOL TALKAMRA

LAQGĦA NRU 27

LErbgħa, 11 ta' Marzu 2015

IlKumitat Permanenti dwar ixXogħol talKamra ltaqa' filPalazz, ilBelt Valletta, fis6.45 p.m.

Anġlu Farrugia, ippreseda.

PREŻENTI

IdDeputat Prim Ministru u Ministru għallAffarijiet Ewropej u Implimentazzjoni talManifest Elettorali, lOnor.

IlMinuti tallaqgħa numru 26 li saret fid19 ta' Jannar 2015 kienu kkonfermati.

ILBINJA LĠDIDA TALPARLAMENT

Dr Stefan Zrinzo Azzopardi, Chairman talKorporazzjoni għarRiġenerazzjoni talPort ilKbir (GHRC), ġie mistieden sabiex jaġġorna lKumitat dwar fiex waslu xxogħlijiet filbinja lġdid talParlament.

Dr Zrinzo Azzopardi kien assistit misSur Dennis Vella, Kap Eżekuttiv talGHRC, misSur Chris Paris, Kap Eżekuttiv preċedenti talGHRC u millInġ.

Dr Zrinzo Azzopardi għamel preżentazzjoni lillKumitat dwar fiex waslu xxogħlijiet filpartijiet kollha talbinja.

Huwa indika li luffiċċji fillower ground floor ser ikunu jistgħu jilqgħu lewwel ħaddiema talParlament wara t23 ta' Marzu 2015, meta lparti lkbira talkuntratturi għandhom ikunu ħarġu millbinja.

Dwar isSala talParlament Dr Zrinzo Azzopardi qal illi lattenzjoni kollha tinsab fuq ilcommissioning u ttesting talcongress system.

Huwa tkellem ukoll dwar is-sistema ta' cards li Membru ser ikollu bżonn biex jidħol filParlament u li biha jkun jista' jitkellem minn post fisSala li ma għandux għalfejn ikun wieħed fiss.

Huwa żied illi f'każ li lParlament jiddeċiedi li għandha tiddaħħal sistema ta' votazzjoni elettronika, ilcard tkun tista' tintuża wkoll għal dan liskop.

Dr Zrinzo Azzopardi qal li għandu jkun hemm biżżejjed żmien sabiex min ser ikun qed jopera dawn issistemi ġodda jidrahom u jħossu komdu bihom.

Fuq mistoqsija talOnor.

Deborah Schembri, Dr Zrinzo Azzopardi qal illi f'każ illi Membru jinsa lcard jeżisti sett spare talcards.

Dr Zrinzo Azzopardi rrefera għassigurtà filbinja talParlament.

LIspeaker irrimarka illi dik hija xi ħaġa li għandu jiddeċiedi dwarha lKumitat.

Huwa qal ukoll li lForzi Armati ma qablux li għandhom ikunu responsabbli għassigurtà filbinja lġdida u għaldaqstant lIspeaker kien qiegħed f'laqgħat malKummissarju talPulizija sabiex, simili għal kif isir filHouse of Commons, issigurtà tkun f'idejn ilKorp talPulizija.

LIspeaker informa lillKumitat illi huwa qiegħed jipprepara security policy document sabiex ikun jista' jitqassam lillKumitat.

David Agius ġibed lattenzjoni talIspeaker illi lpreżentazzjoni li kienet qiegħda ssir millGHRC lillKumitat diġà kienet tinsab fuq issit elettroniku .

Dr Zrinzo Azzopardi rrimarka illi dawk irritratti kienu ġew imqassma lillmedia.

Agius talab lillIspeaker jieħu azzjoni dwar dan.

Dr Zrinzo Azzopardi ssuġġerixxa illi luffiċċu talIskrivan talKamra jorganizza familiarisation visits għallMembri Parlamentari filbinja lġdida.

Huwa suuġġerixxa wkoll li jkun hemm mock sessions millimpjegati talParlament jew minn Membri Parlamentari filbinja lġdida.

Għal mistoqsija talOnor.

Louis Grech, Dr Zrinzo Azzopardi qal illi lmock sessions jistgħu jibdew mill1 ta' April.

LIspeaker informa lillKumitat li lewwel grupp ta' impjegati talParlament kellhom jiċċaqalqu għallbinja lġdida fis27 ta' Marzu.

Huwa rrimarka illi millpreżentazzjoni kien jidher li kien baqa'madwar xahar ieħor sabiex ilbinja tkun tista' tiffunzjona.

Għallmistoqsija talOnor.

Deborah Schembri dwar illibrerija talParlament Dr Zrinzo Azzopardi qal illi din ilparti kienet għadha ma ġietx żviluppata u li wara li kellu laqgħa malIskrivan talKamra ġew identifikati lbżonnijiet talParlament sabiex jinbdew ilprocurement procedures ladarba jingħalqu xxogħlijiet.

Fuq mistoqsija talOnor.

David Agius lIspeaker qal illi lfaċiltajiet filbinja eżistenti ser jinżammu funzjonabbli sakemm ilParlament jibda jiltaqa' filbinja lġdida, minbarra lcameras filkmamar talkumitati, li jkollhom jinqalgħu sabiex jitwaħħlu filbinja lġdida.

XOGĦOL TALKAMRA

Godfrey Farrugia informa lillKumitat li lħsieb talGvern kien li:

nhar it-Tnejn, is16 ta' Marzu lKamra tiddiskuti lAbbozz ta' Liġi li jemenda lAtt dwar lIntrapriżi żŻgħar – Abbozz Nru 72, u lAbbozz ta' Liġi li jemenda lKodiċi talOrganizzazzjoni u Proċedura Ċivili – Abbozz Nru 73;

nhar it-Tlieta, is17 ta' Marzu lKamra tiddiskuti l-Estimi ta' Dħul u Nfiq tal-Awtorità għas-Saħħa u s-Sigurtà fuq il-Post tax-Xogħol għas-sena finanzjarja mill-1 ta' Jannar 2015 sal-31 ta' Diċembru 2015 skont l-Att dwar l-Awtorità għas-Saħħa u s-Sigurtà fuq il-Post tax-Xogħol, Kap. 424; u

nhar l-Erbgħa, it18 ta' Marzu lKamra tiddiskuti l-Istqarrijiet Finanzjarji għas-sena li għalqet fil-31 ta' Diċembru 2014 u l-estimi finanzjarji għas-sena 2015 tal-Awtorità tad-Djar.

Godfrey Farrugia informa wkoll li lħsieb talGvern kien li fl24 u l25 ilKamra tikkunsidra, fi stadju ta' Kumitat, lAbbozz ta' Liġi li jimplimenta Miżuri talEstimi – Abbozz Nru 74 u li tTielet Qari tiegħu kellu jsir fl1 ta' April, li tkun laħħar seduta qabel ma lKamra taġġorna għallwaqfa talGħid.

Farrugia qal li fl24 u l25 ta' Marzu jista' jkun hemm bżonn li jkun hemm seduti filgħodu wkoll.

Mario de Marco qal illi kellu jikkonferma fi stadju ulterjuri dwar isseduti ta' filgħodu.

David Agius rrefera għallAbbozz ta' Liġi dwar Standards filĦajja Pubblika – Abbozz 63, u rrimarka li d-diskussjoni dwaru kienet ilha mwiegħda minn Novembru.

L-Onor.

Agius irrefera wkoll għall-Mozzjoni tal-Oppożizzjoni biex pazjenti jingħataw l-għażla li jieħdu l-kura tas-saħħa li huma intitolati għaliha skont ir-regolamenti dwar kura tas-saħħa transkonfinali minn fornituri privati lokali.

L-Onor.

Agius irrimarka wkoll li l-Oppożizzjoni tixtieq li jkollha ċ-ċans li jkollha kelliem jew tnejn li jitkellmu fuq l-Abbozz ta' Liġi li jemenda l-Att dwar Kunsilli Lokali – Abbozz Nru 84, qabel l-elezzjonijiet tal-11 ta' April, peress li sa issa dan l-Abbozz infetaħ mill-Gvern biss.

L-Onor.

Godfrey Farrugia issuġġerixxa illi d-diskussjoni dwar l-Abbozz ta' Liġi li jemenda l-Att dwar Kunsilli Lokali tkompli nhar it-Tnejn, 11 ta' Mejju.

Huwa qal ukoll illi l-ewwel possibbiltà li tibda d-diskussjoni fi stadju tat-Tieni Qari tal-Abbozz ta' Liġi dwar Standards filĦajja Pubblika kienet nhar it-Tnejn, 18 ta' Mejju.

L-Onor.

Agius irrimarka li jekk ma jkomplix id-dibattitu dwar l-Abbozz ta' Liġi li jemenda l-Att dwar Kunsilli Lokali ser ikun hemm żbilanċ.

Dwar l-Abbozz ta' Liġi dwar Standards filĦajja Pubblika l-Onor.

Agius irrimarka li l-Oppożizzjoni taqbel li d-dibattitu jibda fit-18 ta' Mejju.

L-Onor.

Farrugia qal illi n-naħa tal-Gvern kienet ser tikkonsidra t-talba tal-Oppożizzjoni sabiex tkompli d-diskussjoni dwar l-Abbozz ta' Liġi li jemenda l-Att dwar Kunsilli Lokali qabel il-waqfa tal-Għid.

Dwar il-mozzjoni tal-Oppożizzjoni dwar kura tas-saħħa transkonfinali, id-Deputat Prim Ministru ssuġġerixxa li l-Whips jitkellmu bejniethom sabiex tinstab data meta din tista' tiġi diskussa.

L-Ispeaker irrimarka illi huwa diġà kien bagħat jinforma li sabiex isir it-testing neċessarju fil-binja l-ġdida, wara l-waqfa tal-Għid il-Parlament għandu jerġa' jiltaqa' fl-4 ta' Mejju.

Id-Deputat Prim Ministru kkonferma din id-data.

AFFARIJIET OĦRA

Rapport ta' inkjesta interna millKorp talPulizija

David Agius irrefera għallpunt imqajjem minnu filbidu tallaqgħa dwar irrapport ta' inkjesta kkummissjonat millKummissarju Peter Paul Zammit li kellu jiġi ppubblikat u mqiegħed fuq ilMejda talKamra.

Xandir talħidma talParlament

LIspeaker irrefera għallinji gwida dwar video streaming taddibattiti parlamentari li jridu jkunu adottati qabel ma lParlament jibda jiltaqa' filbinja lġdida, u lemenda relattiva għallOrdnijiet Permanenti talKamra.

IlKumitat iddiskuta ddispożizzjonijiet fillinji gwida dwar intermittent wideangle shots u reaction shots.

Dwar intermittent wideangle shots ilKumitat qabel illi dawn għandhom ikunu permessi b'mod limitat u bi qbil bejn iżżewġ naħat.

IlKumitat qabel li linja gwida 8 għandu jaqra kif ġej:

IlKumitat qabel illi reaction shots għandhom ikunu permessi u li linja gwida 13 għandu japplika għal-laqgħat talkumitati.

IlKumitat qabel ukoll illi għandhom isiru lemendi neċessarji flOrdnijiet Permanenti talKamra.

LIspeaker informa lillKumitat illi huwa kien iffirma kuntratt malkumpanija Melita dwar ixxandir talħidma talParlament lillklijenti tagħha, simili għal dak iffirmat malkumpanija Go.

Fuq mistoqsija talOnor.

David Agius lIspeaker ikkonferma li dawn ilkuntratti ma jeskludux li stazzjonijiet oħra tatteleviżjoni jistgħu jkollhom ilcameras tagħhom li jieħdu filmati.

Tifkira fil-Kamra tal-ex Membru Victor Galea Pace

L-Ispeaker informa lill-Kumitat li l-ktejjeb ta' tifkira tas-Sur Galea Pace kien ser ikun disponibbli minn nhar it-Tnejn, 16 ta' Marzu, meta setgħet issir it-tifkira fik-Kamra.

L-Onor.

Mario de Marco rrimarka li kellu jagħmel il-verifiki neċessarji dwar id-data.

Attendenza ta' Membri fil-Kumitati tal-Kamra

L-Ispeaker ġibed l-attenzjoni tal-Kumitat għal rappurtaġġ li deher f'ġurnal lokali dwar nuqqas ta' attendenza ta' Membri għal laqgħat tal-kumitati.

Huwa rrimarka li ebda laqgħa ta' kumitat ma għandha tibda jekk ma jkunx hemm quorum u qal li għandha tkun infurzata aktar dixxiplina fost il-gruppi parlamentari.

L-Onor.

Agius talab li l-iskrivana tal-kumitati jikkordinaw il-laqgħat bejniethom b'mod li Membru ma jkollux żewġ laqgħat skedati fl-istess ħin.

Dimensjoni Parlamentari tal-Presidenza ta' Malta tal-Kunsill tal-Unjoni Ewropea 2017

L-Ispeaker qassam dokument imħejji mill-Uffiċċju tal-Iskrivan tal-Kamra dwar id-dimensjoni parlamentari tal-Presidenza ta' Malta tal-Kunsill tal-Unjoni Ewropea 2017 sabiex jiġi diskuss f'xi laqgħa oħra.

Esebizzjoni dwar il-Parlament Malti

L-Ispeaker irrefera għal komunikazzjoni li huwa rċieva mis-Sur John Formosa dwar l-esebizzjoni dwar il-Parlament u qal illi l-pass li jmiss hu li jitlaqqa' l-Kumitat Eżekuttiv tal-Fondazzjoni Parlament ta' Malta.

Fit8.34 p.m. ilKumitat aġġorna għal data li kellha tiġi kkomunikata aktar tard.

ANĠLU FARRUGIA


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru 40

L-Erbgħa, 11 ta' Marzu, 2015

L-Onor.

Deborah Schembri, President tal-Kumitat dwar l-Affarijiet Soċjali tavża li l-Kumitat se jiltaqa' nhar l-Erbgħa, 11 ta' Marzu, 2015 fis-7.00 p.m. fil-Kamra tal-Kumitati fil-Palazz il-Belt b'din l-aġenda:-

Implimentazzjoni tal-politika dwar is-saħħa sesswali – Diskussjoni ma' rappreżentanti mill-Iskejjel Indipendenti.

Affarijiet oħra.

Proceedings, agenda, minutes and transcripts of the parliamentary committees docx